50. Begirada: 2012 Barometroa by Observatorio Vasco de Inmigración - Immigrazioaren Euskal Behatokia - issuu\n2013ko abuztua Lege-gordailua BI-1163-05\n2012 BAROMETROA Atzerriko immigrazioaren inguruko jarrerak eta pertzepzioak Panoramika honetan, 2012ko Barometroko datuak jaso ditugu; hain zuzen, EAEko herritarrek etorkinak nola hautematen dituzten eta haiekiko zer-nolako jarrera duten erakusten dutenak. Laburbilduz, datuek erakutsi dutenez, azken urte honetan, krisiaren eragina ageriko egin da, eta EAEko herritarrek, atzerritarrak arazotzat jotzen ez dituzten arren, haien gizarteratzea administrazio-egoerarekin lotzen dute. Alde horretatik, nabarmentzekoa da EAEko herritarrek jarrera murriztaileagoa dutela administrazio-egoera irregularrean dauden etorkinekiko, bereziki osasunaren eta hezkuntzaren arloetan, besteak beste.\n1. Arazoaren pertzepzioa Zure ustez, gaur egun, zein dira Euskadin ditugun 3 arazo nagusiak? (Gehienez ere 3 erantzun: bat-bateko erantzuna) 15\n7,2 Segurtasun eza\nKorrupzioa eta iruzurra\nLehen erantzuna • Euskadiko gizarteak ez du arazotzat hartzen immigrazioa, % 2k bakarrik bota baitu beren kasa hura dela Euskadiko arazo nagusia. Guztira, %11,6k bakarrik aipatu du beren kasa arazotzat. • 2011ko datuekin alderatuta, herritar gehixeagok uste du immigrazioa arazoa dela; urte hartan, %10,7k hauteman zuen arazo gisa, eta 2012an, %11,6k ikusi du hala. Igoera txiki horrek erakusten du EAEko herritarren arazoaren inguruko pertzepzioa egonkor mantendu dela; are gehiago: bizi dugun krisi ekonomiko sakon honetan,\nherritarren %2k baino ez du aipatu, era espontaneoan, arazo dela Euskadin. • Izan ere, horrelako egoeretan, immigrazioaren gaineko iritzi txarrak gora egin ohi du. • Inkestari erantzun diotenek beren kasa bota dituzten hiru erantzunak kontuan izanik, Euskadiko herritarren %11,6k aipatu du immigrazioa arazoa dela. Langabezia, berriz, %85,4k aipatu du; arazo ekonomikoak, %28,5ek eta klase politikoa, %15,5ek.\n50. Begirada - 2012 Barometroa: Atzerriko immigrazioaren inguruko jarrerak eta pertzepzioak\nTxartel honetan ageri diren arazoetatik zein dira, zure iritziz, Euskadiko 3 arazo garrantzitsuenak?* El sistema Osasunsanitario sistema\nLaDelinkuentzia delincuencia La desigualdad entre ricos y Aberatsen eta pobreen arteko desberdintasunak pobres\nEl crecimiento económico Hazkunde ekonomikoa\nEl coste dekostua la vida Bizitzaren\nLas Pentsioak pensiones\nPrimera mención Lehen erantzuna\nTotal menciones Aipamenak guztira\n*2010. urtetik aurrera eman dugun gaien zerrenda ez da aurreko urteetakoa. Europako datuekin konparatzeko EUROSTATek eskaintzen duen gaien zerrenda erabiltzea erabaki dugu.\n• Immigrazioa arazotzat hartzen duten galdetzerakoan, berriz, %17,5ek adierazi du baietz. • Gainera, %4,6k aipatu du Euskadiko arazo nagusia dela, erantzun bera beren kasa bota dutenek baino bi aldiz gehiagok.\n• Hala ere, gizarte- eta ekonomia-arazoak dira, oraingo honetan ere, euskal gizartearen kezka-iturri nagusi; horren barruan, langabezia (%80,7) eta bizitzaren kostua (%48,7) daude buruan, eta pentsioak, gero (%20,8).\nEuskadiko arazoa. 2,0 Batbatekoa\nLehen erantzuna • %0,8k jo du immigrazioa arazo pertsonaletan lehena. Aipamen guztiak kontuan hartuta, EAEko herritarren soilik %6,2k jo du immigrazioa arazo pertsonaltzat. Ehuneko hori 2011koa baino 0,6 puntu handiagoa da.\n• Langabezia eta arazo ekonomikoak dira inkestari erantzun diotenek gehien aipatu dituzten arazo pertsonalak: hurrenez hurren, %52,8k eta %27,2k aipatu ditu.\nKonparazioa aurreko barometroekin: zeintzuk dira Euskadiko hiru arazorik garrantzitsuenak? (Gehienez hiru erantzun: erantzun espontaneoa) Immigrazioa 11,6\nArazo ekonomikoak 28,5\n• 2007tik aurrera arazo pertsonal nagusiek denboran izan duten bilakaera aztertuta, argi eta garbi ikusten da langabezia dela euskal gizartearen arazo pertsonal nagusia (%85,4), gaur egun; arazo ekonomikoak datoz gero (%28,5), eta klase politikoa (%15,5), hirugarren.\n• Arazo gisa hartzen diren faktoreen artean, immigrazioa bosgarren tokian dago (%11,6), eta 2011ko barometroko datuekin alderatzen badugu, 0,9 hamarren egin du gora. • Immigrazioa arazo pertsonaltzat jotzen dutenen kopurua iazkoaren antzekoa da, baina gora egin du arin; %5,6k zuen iritzi hori 2011n, eta %6,2k, 2012an.\n2. Etorkin-kopuruaren pertzepzioa Euskadin bizi diren 100 pertsonetatik zenbat dira, zure ustez, atzerriko etorkinak? 20 15\n100 pertsonetatik zenbat dira atzerriko etorkinak • Bertako biztanleek uste dute biztanleen %15,9 atzerritarra dela. Etorkin-kopuruaren gaineko ikuspegi hori ez dator bat 2012ko urtarrilaren 1eko erroldatze-datu errealekin. Hain zuzen, datu horien arabera, %6,9 da atzerritarra. • Hortaz, bertako biztanleen iritziz, EAEn dagoen atzerritarkopurua benetan daudenen bikoitza baino gehiago da.\n3. Elkarbizitza Non bizi aukeratu beharko bazenu, 3 toki hauetatik non biziko zinateke? 2012\nEuskal biztanleriaren artean gehiengoa osatzen dugun arraza edo talde etnikotik kanpoko inor ez dagoen tokia Euskal biztanleriaren artean gehiengoa osatzen dugun talde etniko berekoak ez diren pertsona batzuk dauden tokia Euskal biztanleriaren artean gehiengoa osatzen dugun talde etniko berekoak ez diren pertsona asko dauden tokia • EAEko herritar gehienek nahiago dute biztanle gehienak beren arraza edo talde etniko berekoak dituen auzoan bizi. Lehentasun horrek, baina, behera egin du azken urteotan: 2007an, %72k zuen nahiago halako auzoan bizitzea, eta %61,9k du nahiago, gaur egun. • Lautik batek nahiago du biztanle guztiak EAEko herritar gehienen arraza edo talde etniko berekoak diren lekua, bizitzeko. Hala pentsatzen dutenen kopuruak gora egin\ndu apur bat: biztanleen %23k, 2011n, eta %25,3k, gaur egun. • Eta, azkenik, soilik %8,4k du nahiago arraza edo talde etniko desberdinetako pertsona asko dauden lekuan bizi. 2007tik hona ehuneko horretan gorabeherak izan dira, baina berdintsu eutsi dio; igo ere egin da pixka bat, eta aurtengoa izan da serieko ehuneko altuena.\nZure ustez, EAEn, bertako eta atzerriko biztanleen arteko harremanek hobera egin dute azken urtean, okerrera egin dute, ala berdin daude? 2011-2012\n66,5 %20 Hobera egin du\n• Oro har, Euskadiko gizartearen iritziz, bertako herritarren eta atzerritarren arteko harremana ez da aldatu azken urtebetean. Hain zuzen ere, Euskadiko herritarren %55,9k uste du hori. Nolanahi ere, gehiagok (%31,8k) uste du harremanak okerrera egin duela hobera egin duela baino, %8,7k uste baitu hobera egin duela.\nOkerrera egin du\n3,9 7,2 %100\n• Atzerritarrekin duten harremanak okerrera egin duela uste dutenen kopurua 8 puntu baino gehiago gehitu da 2011ko barometroko datuekin alderatuta (%23,6 2011n, eta %31,8 2012an), eta behera egin du atzerritarrekiko harremana hobetu dela uste duten biztanleen kopuruak (%13,7tik %8,7ra jaitsi da). Harreman hori ez dela aldatu adierazi dutenen kopuruak 2 puntu baino gutxiago egin du behera.\n4. Kultur-aniztasunaren kudeaketa Esan iezadazu hauetako adierazpen bakoitzarekin zein neurritan zauden ados edo kontra Beste talde etnikoetako etorkin atzerritarrek Euskadiko bizitza kulturala aberasten dute\nImmigranteen erlijiojarduerek arriskuan jartzen dute gure bizimodua\nPrintzipioz, Euskadiko gizarteak iritzi ona du kultur aniztasunari buruz: • Euskadin beste talde etniko batzuek egoteak kultur aberastasunik ekarri duen galdeturik, %48k baietz erantzun du, eta %24,6k, ezetz; 2011an, berriz, %52k erantzun zuen baietz, eta %23,8k ezetz. • Inkestari erantzun diotenen %51,3k uste du etorkinen ohitura erlijiosoek ez dutela jartzen arriskuan gure bizi-\nmodua, eta %28,8k, baietz. 2011n, berriz, %57k uste zuen etorkinen ohitura erlijiosoek ez zutela jartzen arriskuan gure bizimodua, eta %24k, baietz. • 2011eko datuekin alderatuta, kultura-aniztasuna ondo ikusten dutenen kopuruak behera egin du, eta aniztasun hori gaizki ikusten dutenen ehunekoa gehitu da.\nEuskal gizartearentzat hobe da guzti-guztiok, immigranteek eta bertakoek, harreraherrialdeko hizkuntzak hitz egitea (*) 100 80,0 80\n(*) 2004, 2007, 2008, 2009, 2010, 2011ko barometroetan: Euskal gizartearentzat hobe da den-denek, etorkinek eta bertakoek, hizkuntza bera hitz egitea\n• Bertako biztanle gehienen iritziz (%72), euskal gizarterako, hobe da guztiek, etorkinek zein bertakoek, harreraherrialdeko hizkuntzak hitz egitea; %10,4, ordea, ez da iritzi berekoa.\n• Ehuneko horiek 2004ko barometrokoen antzekoak dira, eta azken barometroan (2011) hizkuntzen erabilerari lotuta euskal gizartean ikusitako nolabaiteko polarizaziotik urrundu gaituzte; izan ere, barometro hartako datuek erakutsi zutenez, biztanleen %48,3 hizkuntza bera hitz egitearen alde zegoen, eta %36,4 ez zetorren horrekin bat.\nEuskal gizartearentzat hobe da bertan bizi garen guztiok ohitura eta usadio berberak izatea 100 80 54,6\n60 43,8 42,5\n• Inkestatutako bertako biztanle gehienen (%54,6) iritziz, euskal gizartearentzat, hobe da den-denek ohitura eta usadio berak izatea.\n• Ohitura eta usadio berak partekatzearekin ados ez daudenen ehunekoa 17 puntu jaitsi da; %39,4k zuen iritzi hori 2011n, eta %22,4k, gaur egun.\n• Kultura-jarraibideak partekatzearekin ados daudenen kopuruari dagokionez, 10 puntuko jauzia gertatu da 2012an, 2010eko barometroko datuekin alderatuta.\nEuskadin bizikidetza hobetzeko zenbait aukera emango dizkizut. Esan iezadazu horietako bakoitzarekin zein neurritan zauden ados edo kontra\nBizikidetza hobetzeko, guztiok egin behar dugu ahalegin bat, bai pertsona atzerritarrek, bai hemengoek ere\nErabat onartuak izateko, etorkinek gure legediarekin bat ez datozen beren kulturaren edo erlijioaren alderdiei uko egin behar diete\nEuskadin bizikidetza hobetzeko, hemengoek ahalegindu beharko lukete etorkinen ohiturak eta usadioak ezagutzen eta horietara egokitzen\n• Inkestatutako 10 lagunetik 7ren iritziz (%69,4), etorkinek, erabat onartuak izateko, baztertu egin beharko lituzkete gure legediarekin bat ez datozen beren kultura- eta erlijio-alderdiak. • Datu horiek 2011ko barometrokoekin alderatuz gero, euskal gizarteak etorkinen ohitura eta usadio batzuk eza-\nErabat ados / Ados • Herritarren %66,2k uste du guztiek egin behar dutela ahalegina, bai atzerritarrek, bai bertakoek.\ngutzeko eta haietara egokitzeko ahalegina egin behar duela uste duten bertakoen ehunekoak behera egin du; %67 zen iritzi horretakoa 2011n, eta %58,2 da, gaur egun. Eta etorkinek, erabat onartuak izateko, gure legediarekin bat ez datozen beren kultura- edo erlijio-alderdiak baztertu beharko lituzketela uste duten bertakoen ehunekoak zertxobait gora egin du, %67,1etik (2011) %69,4ra (2012) igaroz.\nOndo edo gaizki iruditzen zaizu atzerriko pertsonek… 55,7\nSukaldaritza exotikoko jatetxeak irekitzea\nHaien dendak irekitzea Berariazko elikadura-dendak izatea\nHaien artean beraien hizkuntza erabiltzea\nPlaza eta espazio publikoak hartzea\nHaien erlijioetako tenpluak eraikitzea\nJatorrizko herrialdean bezala janztea\n• EAEko biztanleen erdiek baino gehiagok ondo ikusten dute atzerritarrek jatetxeak irekitzea (%55,7) edo beren saltokiak jartzea (%51,9). • Inkestatutako biztanleen ia erdiek ontzat jo dute, halaber, etorkinek elikadurari loturiko beren establezimenduak izatea (%46,7) edo beraien artean beren hizkuntzan hitz egitea (%45,5). • Aitzitik, hain exotikoak ez diren gaietan, kultura-eredu jakin batzuen muinerago daudenetan, bertako jende gutxiagok ikusten ditu ondo kultura-jarraibide zehatz batzuk, hala nola, beren irakaskuntza-zentroak izatea\nHaien ikastetxe pribatuak izatea\n(%26,5), beren jantziekin ibiltzea (%30,5), beren erlijioetarako tenpluak eraikitzea (%31,1), plazak edo eremu publikoak hartzea (%31,3) edo beraien artean beren hizkuntzan hitz egitea (%45,5). • Oro har, datu horiek 2011ko barometrokoekin alderatuta, behera egin du kultura-jarraibide horiek ondo ikusten dituzten bertakoen kopuruak (beraien artean beren hizkuntzan hitz egitea salbuespena da; alderdi horri dagokion ehunekoa 2011koaren berdina da). Zehazki, gehien jaitsi den alderdietako bat izan da etorkinek elikadurari loturiko beren establezimenduak izatea; %50,9k jotzen zituen ontzat 2011n, eta %46,7k, 2012an.\n5. Euskaran eragina Esan iezadazu zenbateraino zauden ados edo ez esaldi horietan adierazten denarekin 80,0 60,0\n40,0 20,0 0,0 2004 2007 2008 2009 2010 2011 2012 2004 2007 2008 2009 2010 2011 2012 Etorkin atzerritarrak iristeak euskararen garapena geldiaraziko du Ados • EAEko biztanle gehienen ustez, immigrazioak ez du euskararen aurrerapena geldiaraziko (%63,8). • Orobat, ez dute uste migrazioak euskararen erabilera murriztuko duenik ere, gaur egun euskara nagusi den EAEko guneetan (%68).\nEuskara nagusi den eremuetan euskaraz gutxiago hitz egingo da etorkinak iristearen ondorioz Desados • Datu horiek 2011ko barometrokoekin alderatzen baditugu, gutxiago dira, orain, immigrazioaren ondorioek euskara nagusi den tokietan euskararen erabilera murriztea ekarriko dutela uste duten pertsonak (%21,2 zen iritzi horretakoa 2011n, eta %19,2, orain); eta, euskararen aurrerapenari dagokionez, oraingo datuak eta 2011ko barometrokoak oso antzekoak dira.\n6. Eragina ekonomian Esan iezadazu zenbateraino zauden ados edo ez esaldi horietan adierazten denarekin: 65,7\nJendea lan egitera eta bizitzera etortzeak, oro har, eragin handiagoa du jende pobrearengan aberatsengan baino\n18,3 41,3 43,6\nJendea bizitzera eta lan egitera etortzen denez, oro har, soldaten zenbatekoak behera egiten du Etorkinei esker, ekonomiak hobera egiten du, bertakoek nahi ez dituzten lanpostuak betetzen dituztelako\n36,6 41,2 0\nDesados â€˘ Bertako herritarrek uste dute immigrazioak ekonomian eragin kaltegarria duela, onuragarria baino gehiago; baina nolabaiteko anbibalentziaz adierazi dute hori, eta ez dute egin iritzi bataren edo bestearen alde argi eta garbi.\nâ€˘ EAEko 10 herritarretik 4k uste du etorkinei esker ekonomiak hobeto funtzionatzen duela, bertakoek nahi ez dituzten lanpostuak betetzen dituztelako; hala ere, biztanleen %36,9 ez dago horrekin ados. Hain zuzen ere, gehiago dira gure ekonomiako sektore batzuetan lan egiteko etorkinik ez dela behar pentsatzen dutenak (%41,2), sektore horietarako etorkinak behar direla uste dutenak baino (%36,6).\nâ€˘ EAEko herritar gehienek (%65,7) argi dute etorkinak etortzeak eragin kaltegarri handiagoa duela pobreengan, aberatsengan baino. Hala ere, herritar gehiago dira ez dutenak uste soldaten zenbatekoak behera egiten duenik immigrazioaren ondorioz (%43,6).\n7. Eragin sozialak Esan iezadazu zenbateraino zauden ados edo ez esaldi horietan adierazten denarekin: Europako populazioaren zahartzeak eragindako arazoak konpon ditzakete Europara datozen etorkinek\nAtzerriko etorkinen presentziak segurtasun falta eta delinkuentzia eragiten ditu 10\nEz ados ez kontra\n• Euskadiko herritarren %58,9k uste du etorkinek etekin gehiegi ateratzen dutela gizarte-babeserako sistematik. Ehuneko hori 5 puntu txikiagoa da 2011koa baino (%64,2). • Inkestari erantzun diotenen %44,4k uste du etorkinek zerga gutxiago ordaintzen dituztela erabiltzen dituzten zerbitzuak kostatzen direna baino, eta %17,7k, berriz, kontrakoa.\nkal gizarteak duen pertzepzioak 19 puntu egin du behera, aurreko datuen aldean. • %40,9k uste du atzerritarrak egoteak segurtasunik eza eta delinkuentzia ekarri duela. Ideia honen kontra daudenak, berriz, %32,2 dira eta %25,4 ez daude ez ados ez kontra. 2011an, aldiz, % 46 zegoen ados. • Bestalde, %47,6k uste du etorkinek populazioaren zahartzeak eragindako arazoak konpon ditzaketela.\n• Immigranteen etorreraren eta horrek herritarren segurtasunean egin duen kaltearen arteko loturaren gainean eus-\nEtorkin gehiago etortzeak zuri eta zure familiakoei honako kalte hauek eragitea kezkatzen zaitu: 57,6\nGizarte-laguntza izatea Ospitaleetan gehiago itxarotea\nKalitate gutxiagoko irakaskuntza jasotzea\nEAEko herritarren kezka nagusia da gizarte-laguntzak eta osasun-laguntza jasotzeko aukeretan immigrazioak izan dezakeen eragin negatiboa. Iritzi hobea dute, bestalde, etxebizitzaren eta irakaskuntzaren kalitatearen arloetan; inkestatutako herritar gehienek uste dute immigrazioak ez duela eragin kaltegarririk alor horietan. • Inkestatuen erdiek baino gehiagok (%57,6) uste dute zenbat eta etorkin gehiago izan, orduan eta zailago izango dutela gizarte-laguntzak eskuratzea. Kezka hori nabarmen areagotu da, 2008an %41,6 baitzen iritzi horretakoa, eta, iaz, ,%50. • Inkestatutakoen erdiek uste dute gehiago itxaron behar dutela ospsitaleetan. Herritarrak kezkatuago daude 2011n baino, orduan herritar gutxiagok baitzuen iritzi hori (%44,6).\n• Etxebizitza bilatzeko orduan, %54,5en iritziz immigrazioak ez du eraginik, baina %43,8k baietz uste du. • Amaitzeko, inkestatutako herritar gehienen arabera, irakaskuntzaren kalitateak ez du okerrera egingo atzerritarrak etortzearen ondorioz (%65,6). Nolanahi ere, 2011eko barometroko datuak kontuan hartuta, herritar gutxiagok uste du hori gaur egun, 2011n baino (%72,1ek 2011n, %65,6k gaur egun).\n8. Zerbitzu eta eskubideak Bertakoek dituzten zenbait eskubide aipatuko ditugu. Zure ustez, Euskadin bizi diren etorkinek ere egoera beretan izan behar lituzkete eskubide horiek? Zerbitzu juridikoa Bozkatzea Senideak ekartzea\n• Osasun- eta hezkuntza-laguntzari dagokienez, beherakada handia izan da iazkoaren aldean. 2011n, %70ek uste zuen atzerritar guztiek izan behar zituztela eskubide horiek; 2012an, ehuneko hori %57,5era jaitsi zen osasun-laguntzaren kasuan eta %52,8ra, hezkuntzarenean. Lege-laguntzari dagokionez, %37,3tik (2011) %26ra jaitsi da aurten.\n• Oro har, eta aurreko urteetako emaitzen aldean, euskal gizarteak uste du eskubideak izateak erregularizazioarekin lotuta egon behar duela. • Hazi egin da inongo atzerritarrek ez lituzkeela honako eskubide hauek izan behar uste dutenen ehunekoa: +3,5 gizarte-laguntzen kasuan, +2,7 berrelkartzearenean eta +4,5 babes ofizialeko etxeen kasuan.\nZure ustez, Euskadin bizi diren etorkinek doan izan beharko lituzkete zerbitzu hauek: Gaztelaniako eskolak\nJatorrizko hizkuntzako eskolak\n• Euskara- eta gaztelania-eskolei buruz, inkestatutako bertako herritarren erdiek adierazi dute, beren ustez, EAEn legez dauden atzerritar guztiek izan beharko luketela euskara-eskolak eta gaztelania-eskolak hartzeko aukera. Hamarretik hiruk, berriz, uste du etorkin guztiek izan beharko luketela horretarako eskubidea (%29,2k, euskara-eskolak; eta %30,6k, gaztelania-eskolak), eta hamarretik lauren iritziz, ez lukete eskubide hori izan behar. • Inkestatuen %18,2ren ustez, atzerritar guztiek eskubidea izan behar dute beren ama-hizkuntzako eskolak hartzeko;\n%35,9ren iritziz, ordea, EAEn legez dauden herritarrek baino ez lukete horretarako eskubidea izan beharko. Bestalde, inkestatutakoen %36,6k pentsatzen du etorkin batek ere ez lukeela eskubide hori izan beharko. • 2012an, herritar gutxiagok uste du guztiek izan beharko luketela horretarako eskubidea, eta nabarmen hazi da soilik EAEn legez dauden etorkinek izan beharko luketela pentsatzen dutenen ehunekoa. Orobat, nabarmen egin du gora horretarako eskubiderik izan beharko ez luketela uste dutenen ehunekoak ere.\nZure ustez, zer jarrera izan behar lukete erakundeek Diru-sarrerak Bermatzeko Errentari dagokionez?\nPertsona immigranteek ez lukete inolaz ere jaso behar dirusarrerak bermatzeko errentarik\n19,2 Guztiek aukera izan behar lukete DSBE jasotzeko, baina, hemengo pertsona guztiek jaso ostean Egoera administratibo erregularrean dauden pertsona immigranteek soilik eskuratu behar lukete\nLehen aipatutako baldintzetan izan behar lukete aukera, hau da, urtebetez erroldatuta egon ostean Pertsona guztiek izan behar lukete aukera, baldin eta hala behar badute, erroldatze-denbora kontuan hartu gabe 26,5 Ed/Ee\n• Herritarren %26,5en iritziz, EAEn legez dauden etorkinek baino ez lukete aukera izan behar diru-sarrerak bermatzeko errenta jasotzeko. • EAEko herritarren 10etik ia 2k uste du bertakoek zein etorkinek izan beharko luketela aukera, behar badute, diru-sarrerak bermatzeko errenta jasotzeko, erroldatzedenbora kontuan hartu gabe. • %31,7k uste du bertako jendeak lehentasuna izan beharko lukeela, eta bertako biztanle guztien errenta jasotzeko beharrak bete eta gero izan beharko luketela atzerritarrek errenta hori jasotzeko eskubidea.\n• Datu horiek eta 2011ko barometrokoak alderatuta, gehiago dira, orain, diru-sarrerak bermatzeko errenta soilik bertakoentzat izan beharko litzatekeela uste dutenak: %6,9 zen iritzi horretakoa, 2011n; eta %9 da, gaur egun. Eta gutxixeago dira, orain, uste dutenak bertako biztanle guztien errenta jasotzeko beharrak bete eta gero izan beharko luketela atzerritarrek errenta hori jasotzeko eskubidea. Bestalde, berdin mantendu da etorkinek diru-sarrerak bermatzeko errenta jasotzeko eskubidea izan beharko luketela uste dutenen kopurua.\nEsan iezadazu zenbateraino zauden ados edo ez esaldi horietan adierazten denarekin: %100 %80\n6,4 17,2 10,5\n%20 %0 2011\nEtorkinak gehiegi baliatzen dira Dirusarrerak Bermatzeko Errentaz eta laguntza guztiak bereganatzen dituzte Ados\nDiru-sarrerak Bermatzeko Errentaren ondorioz, etorkinek ez dute lanik egin nahi edo ez dute lana bilatzen, bestela ere kobratzen baitute\n• Bestalde, %55,3ren ustez, etorkinek, diru-sarrerak bermatzeko errenta jasotzen dutenez, ez dute lanik egin nahi edo ez dute lanik bilatzen; %25,8k, baina, ez du hala denik pentsatzen.\n• Halaber, bertako herritarren %57,6ren ustez, etorkinek gehiegi baliatzen dute diru-sarrerak bermatzeko errenta, eta, azkenean, eurenganatu egiten dute. Aipatzekoa da, hala ere, aurten 8 puntu igo dela baieztapen horrekin bat ez datozen bertako pertsonen ehunekoa (%24).\n9. Immigrazio politika Zure ustez, zer politika-mota litzateke egokiena immigranteen kasurako? 2012\n6,1 6,2 2,6 3,9 2,5\n8,0 3,7 4,4\nInolako lege-trabarik gabe sartzen uztea Lan-kontratua dutenei bakarrik sartzen uztea Legezko beste baldintzak betetzen dituztenei sartzen uztea: familia berriz biltzea, ikasleak, errefuxiatuak... Erabat debekatzea etorkin atzerritarrak sartzea Ed/Ee • Euskadiko herritarren %8,7 etorkinak sartzeko legezko inongo oztoporik ez jartzearen alde dago. %8,7 dira ere bai etorkinak sartzea nolanahi galaraztearen alde daudenak. • Bertako 10 herritarretik 8 ingururen iritziz, etorkinei etortzeko aukera eman beharko litzaieke legezko betebehar batzuk betez gero: zehazki, %61,2ren ustez, soilik lan-kontratua dutenei utzi beharko litzaieke sartzen; eta, %16,7ren iritziz, legezko beste baldintza batzuk betetzen dituztenei ere eman beharko litzaieke sartzeko aukera:\nfamilia berriz biltzeko helburua dutenei, ikasleei, errefuxiatuei eta abarri. Edonola ere, ehunekoak gora, ehunekoak behera, beste inkesta eta azterlan asko eta askotan ikusi den bezala, lan-kontratua berme nahiko dela jotzen dute biztanle gehienek oraindik ere, ziurtasuna eragiten duelako eta susmoak uxatzen dituelako. • Bilakaera aztertuta, ikusi dugu herritarrek eutsi egin diotela etorkinei baldin baldintzak betetzen badituzte sartzen uzteko ideiari, baina gehixeago dira, orain, etorkinei sarrera erabat debekatzearen alde daudenak.\nEsan iezadazu zenbateraino zauden ados edo ez esaldi horietan adierazten denarekin:\nHona etorri den norbaitek delituren bat egiten badu, herrialdetik kanpora bidali beharko litzateke\nLanera etortzen diren atzerritarrak denboraldi batez langabezian geratuz gero, kanpora bidali beharko lirateke\n%0 Erabat ados / Ados\n• %56,6k uste du lan gabe gelditzea ez dela nahikoa lanean ari diren atzerritarrak kanporatzeko; 2011n, berriz, %60a zen iritzi berekoa.\n• Euskadiko gizartea zorrotzagoa da indarrean dagoen legedia ez betetzearekin, herritarren %63,1 inguruk uste baitu delituren bat egiten duten atzerritarrak kanporatu behar direla; 2011an, berriz, %39,8 zen iritzi berekoa. Item honek igoera handia jasan du, +23,3 puntukoa.\nZure ustez, zer egin beharko luke Gobernuak erregularizatu gabeko immigranteekin? 2012\nGuztiak erregularizatu, "paperak" eman Bitartekoak eman guztiak beren herrialdera itzultzeko Ed/Ee • Oro har, EAEko gizarteak lana eta langile atzerritarrak onartzea lotzen jarraitzen du, eta lana duten atzerritarrak legezko egitearen (bizileku baimena ematea) aldeko da (%41,1). 2010ean baino gutxiagok egin du lotura hori. Urte horretatik aurrera nabarmen egin du behera (20 puntu): %61ek egin zuen, 2010ean; %58,6k, 2011n; eta %41,1ek, gaur egun.\n6,8 7,0 8,9\nLana dutenak bakarrik erregularizatu Guztiak kanpora bidali\n• Daturik aipagarriena, ordea, etorkin “irregular” guztiak kanporatu behar liratekela uste dutenen hazkundea da: % 21,3 dira 2012an eta 2011n %8,8 ziren.\nEsan iezadazu, mesedez, 0tik 10era bitarteko puntuazioa duzula, zenbatekoa den munduko herrialde edo eskualde hauetako pertsonenganako sentitzen duzun sinpatia; kontuan izan, 0 sinpatia eza dela eta 10 sinpatia handia Mend. EB\nSaharaz heg. Paraguai, Nikaragua\nErrumania eta Ekiald. EB\nKulturaren, politikaren edo gizartearen arloetan gertukoen ditugun kolektiboak ditugu begikoen, eta alderantziz: • Begikotasun txikiena magrebtarrek (3,5), errumaniarrek eta EBko ekialdeko kolektiboek (3,9) izaten dute, hau da, kulturaren edo gizartearen ikuspegitik urrunekoen direnek eta/edo aurreiritzi handienak dituztenek.\n• EAEko herritarrek EBko mendebaldetik eta Argentinatik etorritako etorkinei diete begikotasunik handiena.\n10. Tolerantzia-indizea Tolerantzia-indizearen bilakaera 60\nĂ?ndice de Tolerancia Tolerantzia-indizea Atzerritik etorritako etorkinekiko tolerantzia-indizeak neurtzen ditu EAEko bertako herritarrek atzerritarren aurrean dituzten jarrera eta jokabideak. Tolerantzia-indizean laburbiltzen dira EAEko herritarrek etorkinekiko dituzten iritziak, jokabideak, balioak, sinesmenak, estereotipoak eta abar. Indizea zifra bakarrean adierazten da, 0tik 100era bitartean, ikasketetako nota bailitzan, eta xede du zifra tarte horretan kokatzea, fenomeno horren aurrean zer-nolako jarrera dugun ezagutzea eta datozen urteetan izango dugun bilakaera ikustea. 2012an, bertako herritarrek 53,62 puntu lortu dituzte tolerantzia-indizean. 2008an lortutako 58,74 puntuetatik urrun dago datu hori, bai eta iazko puntuetatik ere (57,15 puntu). Krisi-egoera luzatu izanak gure ingurunean eragin duen ziurgabetasun sozial, ekonomiko eta politikoaren parez pare gertatu da tolerantzia-indizearen beherakada nabarmen hori.\nTalde nagusien tamainaren bilakaera 47,52\nEAEko gizartean hiru profil bereizten dira: atzerriko immigrazioaren aurrean toleranteak, anbibalenteak eta uzkurrak. Profil horiei dagokienez, 2012an toleranteen ehunekoa igo da (%40), baina aurreko urteetan baino tolerantzia txikiagoa erakutsi du talde horrek. Anbibalenteen taldea berdintsu mantendu da, baina tolerantzia txikiagoko jarreretarantz egin du. Azkenik, uzkurren ehunekoak behera egin du (%20). Dena den, egoera horretan, atzerritarrekiko tolerantzia txikiagoa erakutsi dute: %38,03 2011n, %30,85 gaur egun.\nImmigrazioarekiko tolerantzia-indizearekin lotutako aldagaiak Tolerantzia-atalase txikiena duten pertsonen profila\nIkasleak eta lanean daudenak\nAurreikuspen txarrak dituztenak\nEtorkinak dira gehiengo\nInolako elkarreraginik ez\nEstatus altua eta erdi-mailako altua Bizitzan arrakasta dutenak edo horri buruzko iritzi garbirik ez dutenak Baikorrak edo horri buruzko iritzi garbirik ez dutenak Aurreikuspen onak dituztenak edo horri buruzko iritzi garbirik ez dutenak Sendoa eta erdi-mailakoa Bertakoak dira gehiengo eta hainbat jatorritako jendea bizi da Elkarreragin handia eta ez oso handia Kulturartekotasun handia edo erdi-mailakoa\n65 urte edo gehiago Ikasketarik gabe eta lehen mailako ikasketak Araba eta Bizkaia Katolikoak, praktikanteak ala ez Erdaldunak Espainiar soilik edo euskaldun baino gehiago espainiar sentitzen direnak Eskuinekoak eta zentrokoak Espainiar nazionalistak Hilean 1.000 euro, gehienez Gaur egun duten egoera ekonomikoarekin gustura ez daudenak edo egoera horren ardurarik ez dutenak Etxeko lanetan aritzen diren pertsonak eta langabeak Estatus baxua eta erdi-mailako baxua Bizitzan arrakastarik ez dutenak Ezkorrak\nKulturartekotasun txikia edo batere ez\n18 urtetik 29ra Goi- eta erdi-mailako unibertsitate-ikasketak Gipuzkoa Agnostikoak, ateoak edo erlijioa axola ez zaienak Euskaldunak Euskaldun soilik edo espainiar baino gehiago euskaldun sentitzen direnak Ezkerrekoak eta zentro-ezkerrekoak Muturreko euskal nazionalistak, nazionalista moderatuak eta nazionalismoarekiko axolarik ez dutenak Hilean 2.500 eurotik gora\nAzterketa horrek aukera eman du tolerantzia-indizeari loturiko zenbait aldagai soziodemografiko identifikatzeko. Aldagai horien bitartez, atzerritarrekiko tolerantzia-maila handia edo txikia duten pertsonen profila ezagut daiteke. Taulan ikus daitekeenez, tolerantzia-maila zenbait aldagairi lotuta dago; hala nola: adina, ikasketak, erlijioa, hizkuntza, diru-sarrerak, ekonomia-egoera eta identitate-sentimendua.\nOro har, EAEko herritarrek ez dute atzerritik datozenen immigrazioa arazotzat jotzen. Hamarretik batek baino ez du uste fenomeno hori EAEko arazo nagusietako bat dela. 2011ko barometroko datuekin alderatuta, immigrazioaren aldekoen ziren jarrerek behera egin dute pixka bat. Gaur egun, arazo nagusiak ekonomia-egoera eta langabezia dira.\nHala ere, ikuspegi orokorraren barruan, iritzi desberdinak eta jarrera anbibalenteak ere badaude; hau da, jarrera argi eta garbi irekiak eta toleranteak daude, batetik, eta jarrera uzkurragoak, bestetik.\nEuskal gizartean “kulturaniztasun epidermikoa” dago oraindik; bestela esanda, gizartea tolerantea da aniztasunaren alderdi azalenekoenekin (jatetxeak irekitzea, etorkinek beren saltokiak irekitzea eta abar), baina, era berean, tolerantzia txikiagoa agertzen du erakundeetan eta gure gizarteko gizarte-errealitate estrukturaletan aldaketak egitea eskatzen duten gaiekin.\nHain zuzen ere, EAEko gizartean gero eta gehiago dira jarrera asimilazionista dutenak, batez ere azken urteotan (2011n eta 2012an).\nAtzerritarrak etortzeari lotuta, ziurgabetasun eta susmo handienak eragiten dituzten alderdietako bat EAEko biztanleen ongizate-estatua mantentzea da. Oraindik EAEko biztanle gehienek uste dute zenbait gizarte-politika (hezkuntza edo osasuna, adibidez) atzerritarrei ere zabaldu behar zaizkiela, baina gero eta gutxiago dira hala pentsatzen dutenak.\nBadirudi gero eta jende gehiagok duela ukatze-jarrera eta eskatzen duela eskubideak murritz dakizkiela administrazio-egoera irregularrean dauden etorkinei.\nEAEko biztanleek lanpostuari loturiko immigrazio-politiken alde egiten jarraitzen dute. Hala erakutsi dute beste azterlan eta ikerketa batzuek ere. EAEko herritarren %61,2 etorkinei sartzen uztearen aldeko da, baldin lankontratua badakarte. Dena den, krisiaren eragina nabari da ideia horretan ere, hain zuzen nabarmen jaitsi baita ehuneko hori, iazko datuekin alderatuta.\nIldo horretan, nabarmentzekoa da, azken urteotan, ekonomia-krisiaren eta horren ondorioen parez pare, indar handia galdu duela etorkinek lan-merkaturako duten funtzionaltasunean oinarritutako diskurtsoak.\nTolerantzia-indizeak erakusten du EAEko biztanleek, oro har, immigrazioarekiko jarrera eta iritzi txarragoa dutela. Eta aztertzen hasi zenetik —2008tik— indize baxuena da. Talde guztietan tolerantzia-indizeak behera egin izanak eragin du hori.\n10. 2011n baino herritar tolerante gehiago dago, anbibalenteen kopurua berdintsu mantendu da eta uzkurren ehunekoak behera egin du. Hala ere, aipatzekoa da, datuak horiek badira ere, pertsona horiek atzerritarrekiko duten tolerantzia-jarrerak nabarmen egin duela okerrera. 11. Aldagai bereizleen artean, berriz ere ikasketa-maila nabarmendu nahi dugu, horrexek baitu indarrik handiena balioak, jarrerak eta sinesmenak diskriminatzeko eta iragartzeko: beheko prestakuntza-mailak tolerantzia txikiko jarrerekin lotzen dira, eta goiko prestakuntza-mailak jarrera ireki eta toleranteagoekin. Aldagai hori egindako barometro guztietan nabarmendu da, iragartzen errazenak direnetako bat izateagatik. 12. 2012ko barometroan azpimarratzekoak izan dira, halaber, errealitateari aurre egiteko norberaren prestutasunarekin zerikusia duten beste zenbait aldagai, hala nola, baikortasun-maila eta etorkizunari begirako aurreikuspenei dagokiena. Ahultasun pertsonal eta sozialaren pertzepzio subjektiboa adierazten dute aldagai horiek, oso toleranteak ez diren jarrera eta iritziei lotuta, eta etorkinekiko mehatxuzko sentimenduak islatu dituzte.\nEAEko immigrazioaren inguruko informazio gehiago nahi izanez gero, kontsulta ezazu gure web orria:, www.ikuspegi-inmigracion.net\nGurekin harremanetan jartzeko: Tlf.: 94 601 82 75 Fax: 94 601 82 78 e-mail: info@ikuspegi-inmigracion.net\n50. Begirada: 2012 Barometroa\nAtzerriko immigrazioaren inguruko jarrerak eta pertzepzioak


Irekia Eusko Jaurlaritza - Gobierno Vasco :: Eusko Jaurlaritzak Urdaibairen garapenerako proiektua aurkeztu du, baina museoari ezetza eman dio\nEusko Jaurlaritzak Urdaibairen garapenerako…\n\nEusko Jaurlaritzak Urdaibairen garapenerako proiektua aurkeztu du, baina museoari ezetza eman dio Iturria: Irekia\n\nEusko Jaurlaritzak Urdaibai Biosfera Erreserbaren garapen iraunkorrerako eta inguru hori suspertzeko proiektu bat aurkeztu du gaur. Proiektuaren arabera, Euskadin paregabekoa den espazio natural honek ez dakar inolako arazorik inguruaren garapen sozioekonomikorako; are gehiago, abagune bat da eta aukera ugari eskaintzen ditu. Bestalde, Urdaibain beste Guggenheim museo bat eraikitzeko proposamenarekiko desadostasuna azaldu du Jaurlaritza.\nManuel Salinero Lehendakaritzako idazkari nagusiak, Blanca Urgell Kultura sailburuak eta Pilar Unzalu Ingurumen, Lurralde Plangintza, Nekazaritza eta Arrantza sailburuak gaur goizean aurkeztu dute neurri berritzaileak dituen proiektu hau. Aurreikuspenen arabera, egitasmoa martxan jartzeko 132,31 milioi euro beharko dira.\nAsmo handiko proiektuaren helburua biodibertsitatea gordetzea bermatzea, lehen sektorea dinamizatzea, eta Erreserbaren barruan kultura, industria, prestakuntza eta turismo ekologikoa bultzatzea da. Ahalegin koordinatua eta orekatua eskatuko du eta 2015era arte ezarri beharko diren ekintzak planteatzen ditu.\nProiektuan planteatutako ekintzak\nEusko Jaurlaritzak aurkeztutako agirian Erreserbarekin lotutako hainbat ekimen jaso dira. Ekimenon bidez, enpresariak, herritarrak, administrazio publikoak eta kultura eta zientzia mundua inplikatu behar dira, ikerketa eta berrikuntzaren arloan aukera handiak dituen inguru hau sendotzeko, jarduera ekonomiko berriak ezarriz eta Urdaibai nazioartean ere ezagutaraziko duten arretagune turistikoak eta produktuak bultzatuz. Ekimena 5 ardatz nagusitan oinarrituta dago.\nBiodibertsitatearen esparruan, Euskadin aitzindaria den ekimen bat nabarmentzen da: Lurralde Zaintza. Horren bidez, ondare naturala gordetzeko eta garapen iraunkorra bultzatzeko ekintzen garapenean inplikatu nahi dira herritarrak.\nKulturaren alorrean, Gernikao Astra fabrikaren eraikina bere oneratzea eta birgaitzea proposatzen du testuak, Sormen Fabrika deituko zaion kultura eta arte sormenerako gune gisa eta bake-ekimen gisa. Bestalde, Arte eta Natura Biurtekoa deritzon proiektua abiatzea ere proposatzen du testuak.\nIndustria iraunkorrari dagokionean, bi proposamen nagusi aurkezten ditu proiektuak: batetik, ingurumenaren, ostalaritzaren eta turismoaren alorreko edukiak landuko dituen Lanbide Heziketako gune bat ezartzea Gernikan; bestetik, arkitektura, eraikuntza, moda, mugikortasuna, industria, etab. landuko dituen Euskadiko Ekodiseinuko Goi Mailako Institutua eratzea.\nAzpiegituren alorrean, Muxikan Miango-Agerre-Untxeka industrialdea sustatzea proposatzen du proiektuak. Halaber, Busturialdeko saneamendu lanak amaitzeko beharrizana ere jasotzen da agirian.\nTurismoari dagokionean, Urdaibain kalitatezko turismo ekologiko iraunkorra sustatzea du helburu gaur aurkeztutako proiektu berriak.\nEz Urdaibaiko Guggenheim museoari\nBestalde, Eusko Jaurlaritzak adierazi du ez dagoela ados Urdaibain beste Guggenheim museo bat eraikitzeko proposamenarekin, uste baitu horrek neurrigabeko inbertsioa behar duela eta, gainera, ez datorrela bat herrialdearen kultura eta museistika beharrizanekin.\nHorren harian, Bilboko Guggenheim proiektua sustatuko duen aditu independenteen batzorde bat abiarazteko beharra nabarmendu du. Halaber, gaineratu du ez duela inongo baliabide ekonomikorik jarriko eginkizun horretarako, eta ezetsi egingo duela Bilboko museoaren aurrekontua Urdaibain Guggenheim museoa egiteko baliatzea.\ncorte_consejera_medioambien... behera kargatu (0 Byte)\ntotal_consejera_cultura_eu.mp3 behera kargatu (0 Byte)\ntotal_consejera_cultura_eu.mpg 20 MB\nBlanca Urgell, Pilar Unzalu, Manu Salinero


Hots-legeak [Sareko Euskal Gramatika]\nHitz eratorriak eta hitz elkartuak sortzean bi osagaien artean gertatzen diren aldaketak dira hots-legeak. Hitz elkartuei dagokienez beharrezkoa da zenbait xehetasun ematea. Lehenik, gogoan izan behar da hots-lege horiek ez direla betetzen hitz elkartu mota guztietan, Mendekotasunezko elkarteetan bakarrik aurki ditzakegu hasieran aipatutako aldaketak. Esan nahi da gari-artoak izen-elkartean, esaterako, ez dugula inoiz gal aldaera aurkituko, hor bi osagaiak maila berean ditugulako; bai, ordea, galsoro, hor gari izenak soro mugatzen duelako, zein soro motaz ari garen zehazten duelako. Baina Mendekotasunezko elkarteetan ere, lehen osagaia (mugatzailea) eratorria bada, nekez gertatuko da aldaketarik: *bertsolal elkarte, *txistular talde…\nHitz elkarketan gertatzen diren hots aldaketak\nAmaierako –a bokala eta hots-legeak\nEuskaraz bi hitz elkartuz hitz berri bat sortzen dugunean, aldaketak gerta daitezke lehen hitzaren amaieran:\nGoiko adibideetan arto izenaren amaierako bokala aldatu egin da hitz elkartua sortzean; bigarren adibidean, berriz, natura izenak azken bokala galdu du izen elkartua sortzean. Horrelako aldaketak, bestalde, ez dira hitz-elkarketan bakarrik gertatzen, hitz eratorrietan ere berdin-berdin aurki ditzakegu:\nEz da harritzekoa, beraz, Azkuegandik hasita, euskal gramatikariak aldaketa hauetaz arduratu izana. Formulaziorik egokiena berak ematen duelakoan, Mitxelenak (1961) han-hemenka barreiaturik aipatzen dituenak bilduko ditugu; nolanahi ere erregelen formulazio berriagoa aurki daiteke Hualderengan (1991). Bi motatako aldaketak bereiziko ditugu:\nHitz elkartuetan eta hitz eratorrietan gerta daitezkeen bokal-aldaketak desberdinak dira lehen osagaiaren, lehen hitzaren silaba-kopuruaren arabera.\nBi silabako osagaietan: lehen osagaiak bi silaba dituenean eta bokalez amaitzen denean ere aldaketak modu batekoak edo bestekoak izango dira, azken bokala zein den. Laburbilduz:\n‑i/‑u‑ > ‑(ø) /‑u(ø)\nogi + ordu > ogi > ot > otordu\nbegi + ile > begi > bet > betile\n‑e/‑o‑ > ‑a\nate + buru > ataburu\nmando + bide > mandabide\nasto + kume > astakume\nBi silabatik gorako osagaietan: lehen osagaia bi silabatik gorakoa denean, azken bokala erori egin daiteke\neuskara + zale > euskalzale\nOndoren ikusiko ditugun aldaketa gehienak lehen osagaiaren azken bokala erori ondoren gertatuko dira. Ez dira, beraz, aldaketa beregainak, independenteak; beste aldaketa baten ondorio dira. Bestalde, bigarren osagaia bokalez edo kontsonantez hasi, aldaketa hauek modu batekoak edo bestekoak izango dira.\n-d/-g/-h > -t ondoren bokala dagoenean\nbegi + ile > betile\nogi + sein > otsein\nardi + izar > artizar\nidi + zain > itzain\n[‑ts/‑tz/‑tx] + [b, d, g] > [‑s/‑z/‑x] + [p/t/k]\nhitz + berri > hizperri\nhaitz + gorri > Aizkorri\nhaitz + beitia > Azpeitia\n-herskaria + herskaria > -Ø + herskari ahoskabea\nbegi + gaitz > bekaitz\nAzken bokala erori ondoren, dagoeneko bokal artean gertatzen ez den sudurkaria agertzen da:\norga + bide > organbide\nkanpai + dorre > kanpandorre\nZaharkitu itxurako hitz elkartu batzuetan, -n > -Ø / -r\ngizon + seme > gizaseme\njaun + herri > jaurerri\n-r > -l, amaierako bokala erori ondoren\ngari + buru > galburu\nafari + ondo > afalondo\n-r + konts. > -Ø + konts.\nlur + bizi > lubizi\n-r + bokala > -h/-g/-Ø\nzur + hirin > zuhirin\nur + alde > ugalde\nur + arte > uharte\nur + olde > uholde\nur + andre > uhandre\n-t-/-k- gehiketa (hitz zaharretan gertatzen da bereziki)\nbehe + herri > beterri\nsu + ondo > sutondo\nsu + alde > sukalde\nsu + harri > sukarri\nHots-aldaketa hauek direla-eta, beste datu bat ere azpimarratu behar zaio ordea ikasleari: ez direla aipatutako baldintzak betetzen dituzten osagai guztietan gertatu izan (mendi, euri, bake eta abarrek ez dute testuetan bokal-aldaketarik erakusten). Aldaketak izan dituzten osagaietan ere, aldaketadun adibideak adina aurkituko ditugu aldaketagabeak (arkume, artegi, artile, baina ardi gasna, ardi txabola, hardi haragi…). Hualde (1991) eta Oñederrarengan (1990) erakusten den bezala, aldaketa fonetiko hauek eratorpenean eta menpekotasunezko hitz elkartuetan gerta daitezke; inoiz ez hitz elkartu kopulatiboetan. Gainera, aldaketok ‘ilundu’ egiten dute batez ere hitz elkartua; horregatik ez da harritzekoa galsoro/garisoro, galale/gariale bezalako bikoteak aurkitzea, forma zaharraren ondoan forma garden, aldaketarik gabeak birsortuz.\nHots-aldaketa guztiek ere ez dute hedadura bera izan (-i askoz maizago erori izan da -u baino, esaterako). Hedadura handiagoa izan duten aldaketak ere zenbait hitzetan gertatu dira, eta horietan ere ez beti: begi, ardi, argi, idi, arto, beso, etxe edo iturri mugatzaile direnean, aurki ditzakegu bet-, art-, art-, it- arta-, besa- etxa- itur forman: betile, artile, artizar, iteuli, artaburu, besamotz, etxalde, iturburu… Baina beste askotan inolako aldaketarik gabe aurkituko ditugu, Hitz-elkarketa 2 liburukiko adibideek erakusten dutenez: begi-keinu, begi-kolpe, begi-azal, ardi-larru, ardi-esne, ardi-gazta, ardi-txabola, ardi-txakur, argi-txinta, argi-izpi, arto-erregutada, arto-jale, arto-alor, beso-lan, beso-gihar, etxe-erretze, etxe-bizitza, iturri-belar, iturri-ertz, iturri-lats, iturri-leku, iturri-txori… Ildo beretik, haragi izenak, eratorrian sortzean eman ditu harakin eta harategi; hitz-elkarketan, ordea, gure adibidetegiak haragi-xerra, haragi-trontzo edo haragi-puxka bildu ditu. Hori guztia kontuan izanik eman zuen Euskaltzaindiak gomendio hau:\nOrain eratzekoak diren elkarteetan ez da komeni behinolako hots-aldatze legeak, aspaldisko galdurik daudenak, berpizten jardutea: txistulari-elkarlea, botikari-lana. safari-bidaia. kultur(a) astea esan eta idatz dezagun beraz, eta ez txistulal elkartea, botikal lana, safal bidaia, kultul astea eta abar. (25. araua, Hitz elkartuen osaera eta idazkera)\nAmaierako -a bokala erortzeari dagokionez, bost izenetan onartu du Euskaltzaindiak azken bokal hori galtzea izen elkartua osatzerakoan: burdin(a), eliz(a), hizkuntz(a), kultur(a), literatur(a) eta natur(a). Eta -ia amaierakoetan, hasieran libre utzi bazuen ere azken bokala galtzea, Hiztegi Batuan historialari, zientzialari, zientzia-ikasketak… hobetsi dira.\n25. araua, Hitz elkartuen osaera eta idazkera\nEuskara Institutua, EHU, "Hots-legeak", Sareko Euskal Gramatika (SEG), www.ehu.eus/seg


Agur 2016 maitia! – Kaixomaitia.eus | Bloga |Saltsa badago!\nEgunotan, urtearen hondarretan gauden hauetan, ohikoa izaten da urteari atzera begirakoa egitea eta gertakari garrantzitsuena, onak zein ez hain onak, zerrendatzea…\n2016a kaixomaitiaren ia 10 urteko ibilbidean bereziki garrantzitsua izan da, 2015eko abenduaren 18arekin zabaldu genuen proiektu berria, webgune eraberritua, ekintzak eta blog honen berri ematen genuen nagusiki lagun artean Garoan egin genuen festan. Hemen duzue egun hartako bideotxoa.\nWebgune berriari irekiera emanda, 9. Urte bete genituen otsailean, eskaintza berezi batekin eta martxoan abian jarri genuen agian 10 urte hauetan eraginkorrena, garrantzitsuena izan den sustapen ekintza; “Euskal Herritarron harreman afektibo eta sexualei buruzko ikerketa” [aka #Sexuinkesta] jarri genuen abian, datu bilketa, hain zuzen, Survey Monkey aplikazioarekin, euskaraz, gazteleraz eta frantsesez. 73 galdera, online, anonimo eta intimo, oso intimo… geure bururari askotan galdetu eta agian erantzun nahi izan ez dizkiogun galderez osatua, Euskaldunon erradiografia bat emango ziguna. Ikerketa honi esker ezagutu genituen Aztikerreko lagunak, Harremanak sexu hezitzaileak, Gehitu eta Bilgune feministako neskak eta Mikel Otxotorena. Guztiek, borondate ederrez, eta beharrezkoa zen zorroztazunez ikerketararne ondorioen balorazio bat egin ziguten. Gerora harremana mantendu dugu lagun hauekin eta ekintzatxoren bat edo veste egiten saiatu gara\nGarai horietan ezagutu genuen ere, otsaila partean, Twitterrek ez zituela euskarazko publizitate txioak maite. Puntu.eus eko en ekintzailetasunari eta ongi egindako lanari esker, Twitterrekin akordio batetara iritsi ondoren, egun bada aukera twitterren euskarazko publizitatea egiteko. Eskerrak bihotzez puntueus!\nSare sozialak eta debekuekin jarraituta, berriz, Facebookek sexualki iradokitzaileak (oso gutxi bada ere) diren publiak ez ditu maite, bereziki bi gizonezko badira ohe batean azaltzen direnak.\nOtsailean hasi ginen ere ehenengo Ekintzak antoatzen, Behardi sagardotegian izan zen lehena, San Balentin egunaren harira eta garai haietan bildutako jende kopuruagatik oso arrakastatsua ez zela izan iruditu bazitzaigun ere, egun esan dezakegu nahikoa egin genuela.. orduz gero antolatutako ekintza guztiak bertan behera geratu bait dira nahikoa izen emate faltagatik… hau izan da ziurrenik 2016ko alderik eskasena, ekintzen antolaketarekin ez asmatu izana. Esperantza handiak genituen jarrita eta ez dute aurrera egin.. oraingoz. 2017an jarraituko dugu hauek antolatzen. Eroritakoan altxatzen jakin behar bait da.\nBlogarekin ere lehen urratsak eman ditugu eta bisita mordoa ekarri dizkigu webgunera, gerora izen emateetan bihurtu direnak. Irakurtzen ari zaren hau, 71. Iruzkina da eta pixkanaka sexua eta harremanei buruzko gaiei buruzko euskarazko testuen bildumatxoa osatzen ari gara. Gainera kolaboratzaile benetan profesionalak, konprometituak ezagutu ditugu. Aipu berezia merezi dute Aida Soloresek, hasieran egindako iruzkinak bereak izan bait dira eta Nagore Vegak, bereak bait dira erreportaia ia denak. Goiatz, Alaitz, Noelia eta Maddi ere deskubrimendu zoragarria izan dira. Datorren urtean elkarrekin lanean jarraitzeko ahaleginak egingo ditugu.\nEkainean zabaldu genituen #Sexuinkestaren emaitzak, guztira 2500 lagunek parte hartu eta 1500 erantzuleekin lagina hartu, ondorioak aztertu eta txosteneratu genituen , Ekainaren 9an egin genuen presntsaurreko batean, orduz gero hedabide ugaritan eman ditugu elkarrizketak, irrati, telebista nahiz prentsa. Hemen dituzue guztien zerrenda bat.\nSexuinkesta PDF formatuan duzue deskargagai CCBYSA lizentziapean eta blogean bertan ere atalka duzue irakurgai Sexuinkesta kategoriapean.\nUdazkenarekin ekintzekin jarraitu genuen, arrakasta eskasarekin egiari zor baina laster etorriko ziren berri zoragarriak sari formatuan; lehena, Bai Esuakrari Ziurtagiriaren elkarteak antolatzen duen #Enpresarean azokan, azaroaren 3an. Hunkigarria, 10 urteotan kaixomaitiak jaso duen lehen saria izan bait zen, eta guretzat esannahi berezia zuen Ziurtegiriaren Elkarteak aitortza hori egtiea. 2.000€ ko saria Banaiz Bagara elkartearekin partekatzea erabaki genuen eta diru hau baliatu zuten Anitz Lan programa Lakari kooperatibako lagunekin batera aurrera ateratzeko. Egun honek blog honetan bi iruzkin idazteko gaia eman zigun, urte osoan irakurrienak izan direnak, 500 bisita ingururekin bakoitza. Hemen dituzue. Bigarren saria, oso ustekabean, Euskal Herrian zaharrena izan daitekeen Internet munduko saria izan zen: Buber Saria. Urtea ezin hobe amaitzeko modua izan zen.\nEta erabiltzaileak? Ba barra barra etorri dira aurten, 5.000 erabiltzaileen langa gaindituaz aurten gehitu diren 800 erabiltzaile berrirekin. Aurreko urteetako bisitak hirukoiztu ditugu eta aurten hilabate guzti guztiek izan dituzte aurreko 9 urteetan bisita gehien izan dituen hilabeteak baina bisita gehiago. Gauzak txukun bederen egin ditugunaren seinale. Dirusarrerak? Ez aurrikusi bezanbestekoak, tamalez. Buruari buelta pare bat eman beharko dizkiogu eta erabakiak hartu. 2017an, 10 urte beteko ditugu, 6 aste barru zehazki. 2016ean izandako arrakasta izatea zaila izango da, baina saiatuko gara, ez zalantzarik izan!\nAmaitzeko, eskerrak eman 2016an artez edo moldez Kaixomaitia.eus en parte izan zareten hornitzaile, lankide, kolaboratzaile, eragile, eta noski erabiltzaile eta harpidedunei. Alboan nahi zaituztegu datorren urtean eta ahal bada hurrengo hamar urteetan ere-\n2017an ere saltsa egongo da gurean. Etorri nahi?\n2016 2017 atzerabegirakoa eskertza laburpena urte amaiera


Joxe Azurmendi | Joxe Azurmendi Katedra\nJoxe Azurmendi Otaegi (Zegama, 1941) Euskal Herri garaikideko pentsalari oparoena da seguruenik. Gaztetan frantziskotarren inguruan ikasi ondoren (Zarautz, Erriberri eta Arantzazun) atzerrira joan zen bere ikasketekin jarraitzeko: teologia Erroman eta filosofia Münsterren. Etxera itzuli eta gero unibertsitateko irakasle gisara jardun du gehienbat: EUTG-Deustun lehenengo (1978-1981) eta UPV/EHUn ondoren (1981-2014). Azken horretan Filosofia Modernoko katedradun izan da 1993tik aurrera. Erretiroa hartzerakoan, 2011n, Katedradun Emeritu izendatu zuen UPV/EHUk.\nAzurmendi, bestela, ez da inolaz ere unibertsitateko dozentziara mugatu eta, alde horretatik, azpimarratzekoa da 1960az geroztik Jakin Taldeko kide dela (horrek jaso berria du Gipuzkoako Urrezko Domina) bertan, esaterako, Jakin Irakurgaiak sailaren arduradun izanez. Pentsamenduaren Klasikoak, RIEV edo UPV/EHUko argitalpen edo erredakzio kontseiluko kide ere izan da. Era berean, 1973az geroztik UEUren ekitaldietan parte hartzen du, eta baita bestelako ikerketa proiektuetan ere, adibidez, Arrasateko Kooperatiba Esperientziaren inguruan. Euskaltzaindiak 2010ean Ohorezko Euskaltzain izendatu zuen.\nObra eta ekarpena\nJoxe Azurmendiren obra idatzia izugarria da. Orain arte digitalizatutakoari bakarrik erreparatuz, bada, 36 liburu, 110 liburu-zati eta 471 artikulu aurkitzen ditugu. Horietan guztietan, modu batean edo bestean, euskal kultura aztertzen du historikoki eta konparatiboki –beti ere pentsamendu filosofikoaren ikuspuntutik–, eginkizun horretan oso kontuan hartzen duelarik beti europar kultura orokorra. Bere ondarean, hala, mota guztietako gaiak eta azpigaiak aurkitzen ditugu sakon landuta: politika, etika, historia, gizartea, hizkuntza, literatura, komunikazioa, artea, zientzia, teknologia, e.a.\nAzurmendik garbi du, oso gainera, euskal kultura jorratzeko –ulertzeko eta garatzeko– ezinbestean erreparatu behar diola europar pentsamenduari –gurea ez delako irla isolatu bat–, eta baita atzoko eta gaurko euskal autoreei –badaukagulako pentsamendu bat–. Horren haritik, eta ekinaren ekinez, haren idazlanek sona handia eta itzal ukaezina lortu dute gure herrian. Horren lekuko dira, esaterako, hark jasotako sari ezberdinak: Andima Ibiñagabeitia (1976), Irun Hiria (1978 eta 1998), Juan San Martin (2005), Euskadi Literatura (2010 eta 2015), Dabilen Elea (2012) eta Eusko Ikaskuntza-Laboral Kutxa (2012).\nEuskal intelektual bat\nJoxe Azurmendi, egiaz, Euskal Herriarekin konprometitutako pentsalari bat da eta, alde horretatik, zalantza handirik gabe baieztatu dezakegu bere obra osoa horren emaitza dela. Baina bere konpromiso hori, errepika dezagun, ez da esparru akademikoan geratzen, eta, zinez, horren lekuko da ‒hainbat erakunderekin kolaboratuz‒ erakutsi duen inplikazioa euskararen normalkuntzan, kulturgintzan eta bakegintzan. Auzi politikoetan ere busti da, bai, baina alderdikerietan jausi gabe. Horrela, bada, benetako intelektual baten aurrean gaude, hots, gure herriak behar dituen horietako baten aurrean.\nAzurmendik bere obra gehiena euskaraz argitaratu izana, halaber, intelektual gisa hartzen duen konpromisoaren ondorio eta isla da. Berak ondo asko daki, jakin ere, euskal kultura indartzea euskarazko kulturan aritzea dela, eta –bere CV propioari gehiegi erreparatu gabe– euskarazko euskal pentsamendua sortzeari ekin dio. Horrela, eta praktikan ere, epe luzera begiratzen erakusten digu, ze besteek egindakoa kopiatzeak edo itzultzeak bakarrik bide motza du. Horrenbestez, bada, zera esan dezakegu: Joxe Azurmendi “euskal intelektual” bat da, bai, baina ez soilik “izenez”, baizik eta baita “izanez” ere.


Bainugelako txorrota beltza mat zabalduta dago\nHasiera / Komunetako txorrotak / Komuneko txorrota zabalduak / WOWOW Bi helduleku zabaleko komuneko txorrota beltza mat\nWOWOW Bi eskuetako zuri beltzeko bainugela txorrota\nTxorrota estaldura xafla beltzez estalita dago. Honek gainazala korrosioaren eta herdoilaren aurka babesten du.\nKonketako ura eta hustubidea hornitzeko mahuka multzoan daude. Ziurtatu zure ongizaterako altzairuzko salgaiak erabiltzen dituzula\nTenperatura kontrolatzea - Bi helduleku palankak uraren tenperatura eta ur korrontea zuzenean kontrolatzeko\nKonfigurazio erraza - Instalatzeko prestatutako osagai guztiak ere sartzen dira.\n2321300B instalaziorako argibideak\n3 zulodun mendiko komuneko txorrota zabaldua 2321300B-AMUS: 6 "- 14" arteko distantzia erregulagarria; Zuloaren neurria: 32 - 38 mm / 1.26 - 1.5 "\nQuick Connect Connect Technology: instalatu erraza iturgarik gabe. Pop up drainatze-muntaketarekin etorri. GORDEKO INSTALAZIOAREN KONPARATUA Gorde WOWOW FOTXAREKIN\n2 heldulekuko bainu txorrota: gainazal beltza oparoa da, klasikoa eta sinplea. Eguneroko erabileraren bidez korrosioari eta tinkurari aurre egiteko, alokatzeko etxea, etxea, apartamendua, komuna, erabilera komertziala, hotela egokitzen ditu.\nIhesik gabeko berunezko arroaren txorrota: itxitura handiko NSF zeramikazko kartutxoa eta ABS aurrezteko aireztatzailea ez dute ihesik eta berunik ziurtatzen. Bien bitartean, bi helduleku kontrolatutako ur-fluxu leun eta egonkorra eskaintzen dute ahalegin txikiarekin.\nBIZIAREN GARANTIA Bezeroarentzako SUFORMAZIOAREKIN: 90 eguneko doako itzulketarako eta bizitza osorako bermearekin estalita! KONTAKTATU EMAN EMAILAservice@wowowfaucet.com\nSKU: 2321300B-AMUS Kategoriak: Komuneko txorrota zabalduak, Komunetako txorrotak Tags: 8 Inch, Black, Xukatu\n12.1 8.6 x x 3 hazbeteko\nWOWOW Zentro-erdiko bainugelaren araztokia hustubidearekin ...\nWOWOW Bainugelaren zentroko txorrota Chrome\nArku altuko 2 heldulekuko bainugela txorrota zabalera ...\nWOWOW 8 hazbeteko zabalerako bainugela txorrota zurituta.


Mugarik gabeko gorakada - - Anboto.org\nMugarik gabeko gorakada\nIñaki Iza Zarazua (Pilotari ohia) 2019-03-29 08:30\nHainbat dira pilotazaleok memorian gordeta ditugun momentu gogoangarriak. Retegi II.ak Titin III.ari lau t’erdian irabazi zioneko azken tantoa adibidez, airez pilota txokoan goxo-goxo utzi zuenekoa. Edo Fernando Medina pilotari mexikarrak zabaleko pilota bati errebesez erantzun zionekoa. Irujori eta Goñi III.ari txapela irabazteko balio izan zien ihes egindako pilota hura ere beste bat izan daiteke.\nAitor Elordi zerrenda luze horretara gehitzeko moduko beste momentu aipagarri bateko protagonista izan zen. Promozio mailan binakako finalerako pasea lortzeko balio izan zien gantxo hartaz ari naiz. Hogeita banako berdinketarekin Aitorrek bikotearen erantzukizuna hartu eta gantxo zehatz batekin bukatu zuen partidua. Mallabitarra, Oier Etxebarria debutariarekin batera, finalera iristea, txapelketa osoan zehar bikotearen zama bere gain hartzea, hain tentsio handiko momentuan gantxo hura markatzea… ez dira inondik inora kasualitatearen ondorio.\nElordik 2016an egin zuen debuta profesionaletan, 19 urte zituela. Askoren ustez, pilotari “polita” zen, baina oraindik “egin gabe” zegoen eta, ondorioz, profesional mundura moldatzea kosta egin zitzaion. Orain, ordea, pilotari zaildua da Aitor, bere tokia hartzen doa eta konfiantzaz gainezka dago. Deskribatu ditudan bi Elordiren artean hiru urteko lan nekaezina baino ez dago. Hori da bere sekretua. Larunbatean, Iruñeko Labrit pilotalekuan, txapela irabazi edo ez, Promozio Mailako binakako txapelketa borobil bati bukaera emango dio mallabitarrak. Aldiz, bere gorakadak mugarik gabeko jarraipena izaten jarraituko du.\nLagunek animo mezua bidali diote Aitor Elordiri finalaren atarian\nJoseba Derteano 2019 mar 26 Mallabia\nZapatuan binakako Promozio Mailako txapela irabazi dezake pilotari mallabitarrak.


Jaietako Nagusien tanborradan izena emateko epea maiatzaren 16an zabalduko da — Amorebieta-Etxanoko Udala\nTanborradako edozein gorputzetan parte hartzeko beharrezkoa izango da izen ematea. Epea maiatzaren 16tik 27ra egongo da zabalik www.ametx.eus helbidean eta Zelaietan.\nAmorebieta-Etxanoko tanborrada hirurogeita hamar urtetik gorako tradizioa duen ospakizuna da, eta azken 40 urteetan etenik gabe ospatu izan da. Ekimen herrikoia izaki, Udalak beharrezkotzat jotzen du berau zaintzea, urteetan zehar mantendu eta aberastu dadin. Bide horretan, profil eta ezaugarri bereziak eta esklusiboak definituz joan da Amorebieta-Etxanoko tanborrada. Arautegi bat du eta honi esker lortu du izaera bereziari, koloretsuari, parte-hartzaileari eta umoretsuari eustea. Aurrera egin du ahalik eta modu antolatuenan egin izan delako Napoleonen tropek orain bi mende baino gehiago bertan gauzatu zuten desfilearen ospakizuna, jaia bilakatuz eta satira moduan burutuz.


Irekia Eusko Jaurlaritza - Gobierno Vasco :: Kantaurialdeko kirol-portuek «Nabigatu bidea» ekimena aurkeztuko dute gaur, osteguna, Santiago de Compostelan, itsasoko Donejakue bidea sustatzeko\nKantaurialdeko kirol-portuek «Nabigatu bidea» …\n<img src="https://www.irekia.euskadi.eus/uploads/cover_photos/33308/original/14_06_15_MUTRIKU_HONDARRIBIA_(183).JPG" style="max-width:100%" alt="" />\nOrdezkatuta egongo dira EKPk kudeatzen dituen euskal portuak\nLapurdiko portuek ere ekimen honetan parte hartzeko interesa adierazi dute\nAC 16 06 09\nGaur arratsaldeko seietan Kantauri itsasoko portuetako erakundeetako, kaietako eta kirol-arloko ordezkariek «Nabigatu bidea» ekimena aurkeztuko dute AC Palacio de Samaniego hotelean, Santiago de Compostelan. Itsasoko Donejakue bidea sustatzeko ekimen horri esker, bidea itsasontziz egiten dutenek Donejakue egiaztagiria zigilatu ahal izango dute.\nAlberto Núñez Feijoo Galiziako Xuntako presidentea izango da ekitaldiaren buru, eta bertan izango dira Jesús González-Aller, Northmarinas elkarteko presidentea; Segundo López, Santiagoko katedraleko dekanoa; Francisco Javier Romero almirantea; eta Martiño Nogueira, Santiago de Compostelako alkatea.\nBertan izango da, halaber, EKP-Euskadiko Kirol Portuen zuzendaria, Edurne Egaña. Haren iritziz, «ekimen honek Euskadiko eta Akitaniako nabigazio-jarduerak areagotuko ditu. Eskualde horiek, Europako Atlantiko aldeko beste batzuekin batera, beti izan dute interes handia esperientzia kultural horren gainean». Lapurdiko portuek interesa adierazi dute programa horretan parte hartzeko, Gipuzkoako eta Bizkaiko portuekin duten ohiko lankidetza-programan.\nDenboraldi honetan Donejakue bide berri bat inauguratuko da «Nabigatu bidea» izenarekin, Santiagorako itsas erromesaldia arautzeko Santiagoko artxidiozesiarekin hitzarmena sinatu duten Asturias, Euskadi, Galizia eta Kantabriako 17 kirol-portu zeharkatuko dituena. Hondarribian hasi eta Coruñan amaitu arte, itsasoko Donejakue bidea belaontzian edo bestelako laketontzietan egiten dutenek Donejakue egiaztagiria zigilatu ahal izango dute aitortutako itsas institutuetan eta kapitaintzetan.\n«Europako hego-mendebaldeko penintsula atlantikoan Donejakue bidearekin lotura izan duten portuek, North Marinas elkartean batuta, Santiagoko artxidiozesiari eskatu zioten onar zezala apostoluaren santutegira arteko itsas erromesaldia eta Donejakue egiaztagiria ematea 150 itsas miliatik gora nabigatzen dituztenei; alegia, Kantauriko itsas bidean 280 kilometro inguru egiten dituztenei. Asmoa onartuta, proiektura batu daitezke Lapurdiko portuak, Akitaniakoak , Poitou-Charentesekoak, Loirakoak eta Bretainiakoak», azaldu du Euskadiko Ingurumen eta Lurralde Politikako sailburu Ana Oregik.\nSegundo López-Pérez Santiagoko katedraleko dekanoak baimena eman zuen portuetan Donejakue bidearen ziurtagiria zigilatu dutenei agiri hori entregatzeko. «Donejakue bidearen espiritua sustatu, zabaldu eta partekatu nahi itsas jardueren zaleen artean. Horretarako, ekimenarekin bat egin duten Kantauri aldeko portuek eskaintza kultural eta turistikoa zabalduko dute Europar Batasuneko herrialdeetan, beren areto nautikoetan, kongresuetan eta sare sozialetan», EKP-Euskal Kirol Portuek sinatutako hitzarmenean nabarmentzen denez.\nHondarribiko kirol-portuak, Santanderreko Marinak, Gijongo Marina Yatesek, Gijongo kirol-portuak, Marina Viveirok, Marina Coruñak, Murosko kirol-portuak eta Pobrako kirol-portuak ekin zioten proiektu honi urtarrilean, Düsseldorf hirian egin zen Boot itsas azokan, kultura-, kirol- eta turismo-arloetako eskaintza aurkeztuz. «Penintsularen iparraldeko kostetan nabigazio kulturala sustatzea eta itsasoko Donejakue bidea ofizial egiten saiatzea dira helburuak, dagoeneko erabiltzen da-eta, zehaztapenik edo arauketarik batere gabe izan arren», azaldu du Ana Oregik.\n«Itsasoko Donejakue bideak kultura erlijiosoaren zaleak erakarriko ditu Europa iparraldetik, Frantziatik eta Ingalaterratik, kultura-trukeari loturiko onurez gain. Ekimen horren bidez, Europako arku atlantikoaren beste alderdi sozial bat sustatuko da», gaineratu du Ana Oregi sailburuak. North Marinas elkarteko kideak dira kai hauek: Asturiasen, Gijon eta Marina Yates; Euskadin, Hondarribia, Donostia, Orio, Getaria, Deba, Mutriku eta Bermeo; Kantabrian, Marina Santander; eta Galizian, Coruña, Marina Seca, Viveiro, Muros, Pobra eta Muxia. Horien guztien ordezkariak bildu ziren urte hasieran Düsseldorfen eta ekimena zein Galiziako artxidiozesiari egin beharreko eskabidea zehaztu zituzten.\n14_06_15_MUTRIKU_HONDARRIBI... 1 MB (JPG)\nSail the Way: Asturias, Euskadi, Galizia eta Kantabriak belaontzientzako lehen Donejakue bidea aurkeztu dute


(«Enderren Jokoa» orritik birbideratua)\nAmeriketako Estatu Batuak}\nGeroan, gizateri osoa estralurtar arraza bortitz baten mehatxupean dago, intsektoreak (buggers, jatorrizko bertsioan). Andrew Wiggin (Ender) sei urteko adinarekin errekrutatzen dute Bataila Eskolan hezitua izan dadin. Eskola honek talentu aparteko umeak hezitzen ditu euren haurtzarotik hurrengo guda zuzentzeko.\n2013an eleberri honetan oinarritutako izen buru berdineko Ender's Game filma estreinatu zen, bertan Asa Butterfield, Harrison Ford, Ben Kingsley, Viola Davis, Hailee Steinfeld eta Abigail Breslin aktoreek antzeztu zutelarik.\nPelikulari buruzko informazioa IMDB-en\nOrriaren azken aldaketa: 1 ekaina 2017, 12:38.


topic_facet:"Mekanizazioa (Heziketa Zikloa). Erdi maila" topic_facet:"Instalazio domotikoen eta automatikoen konfigurazioa (Modulua)" topic_facet:"Elektrizitatea eta Elektronika (Lanbide Arloa)" topic_facet:"Fabrikazio Mekanikoko Sistema Automatikoen Programazioa (Modulua)" topic_facet:"Fabrikazio-teknikak (Modulua)"\nProposatutako gaia: Mekanizazioa (Heziketa Zikloa). Erdi maila Proposatutako gaia: Instalazio domotikoen eta automatikoen konfigurazioa (Modulua) Proposatutako gaia: Elektrizitatea eta Elektronika (Lanbide Arloa) Proposatutako gaia: Fabrikazio Mekanikoko Sistema Automatikoen Programazioa (Modulua) Proposatutako gaia: Fabrikazio-teknikak (Modulua)\n1 Automatismo Elektrikoak, Pneumatikoak eta Hidraulikoak (Modulua) 1 Automatizazioa eta robotika industriala (Heziketa Zikloa). Goi maila Elektrizitatea eta Elektronika (Lanbide Arloa) 1 Fabrikazio Mekanikoa (Lanbide Arloa) Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... Fabrikazio-teknikak (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila Instalazio domotikoen eta automatikoen konfigurazioa (Modulua) 1 Instalazioa eta mantenimendua (Lanbide Arloa) 1 Lanbide Heziketa 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Sistema automatizatuak (Modulua) 1 Sistema elektroteknikoak eta automatizatuak (Heziketa zikloa). Goi maila 1 Sistema sekuentzial programagarriak (Modulua) Guztiak ikusi ... gutxiago ...


365 egunetan –\nArgi dago martxoak dakarren ubeltze hori ezinbestekoa dela argitara ateratzeko emakume horiek guztioriek, badirela baieztatzeko. Baina ekintza batzuen kasuan, purplewashing edo zuriketa moretik —feminismoa erabiltzea norberaren irudia zuritzeko eta beste helburu batzuk lortzeko—asko ere badutela esango nuke. Gorrindolez (berba ederra!) dena blaitu, zerbait egiten dutelakoan emakumeen alde. Atzera ere itxurakeria usaina hartzen diegu halako keinu eta adierazpen askori. Garbiketa morerik nahi ez dugulako, euri purpura baizik, zirimiria bada hobeto, dena ametista kolorez mela-mela lagatzeko. Martxoaren 8 honetan bertan, Zihara Enbeitak Twitterren bota zuen moduan: “Sentsazio arraroa izaten dut gaurko egunez. Gaur mikroa uzten digute, Twitterreko plazan guk hitz egiteko lekua egiten dute. Esan esateko duzuna orain, gaur. Hala hitz egin. Plaza erdira bueltatzeko presaz. Ez, ba. Nik bihar ere entzuna izan nahi dut, gaia dena delakoa dela.#M8?. Hobeto ezin da esan, ez nik behintzat.\n3 pentsamendu “365 egunetan”-ri buruz\nbetiko matraka, matraka eta matraka 2021-03-16 15:24\nLAN ISTRIPUETAN DAUDEN HILDAKOEN %90a GIZONAK DIRA.\nGizarteari buruzko edozein txostenetan bi sexuei nola eragiten dien aztertzen da. Honetan ez, harrigarria benetan.\nAhal zuen guztia telelana egitera bidali zutenean, Zuatzu poligonoa hustu egin zen, 27 poligonoan, berriz, betiko aktibitateak jarraitu zuen. Hedabide guztietan etxeetan emakumeei lana biderkatu zitzaiela aipatzen zen. Baina gizonek poligonora joaten jarraitu zuten, birusarekin espazioa partekatzen. Hori pribilegioa izango zen, ez zen inon aipatu.\nAldiz, osasun sektorea feminizatua dela eta emakumeak lehen lerroan daudela zaintza lanak egiten; eta denok haiek omendu beharrean gaude.\nEmakume erizain bat covid19-agatik hil eta gizarte patriarkal baten ondorioa da. Eta denok balorau behar dugu nork sostengatzen duen bizitza (naiz eta soldatapekoa izan, hau da, haiek aukeratutako lanbidea!). Eta orain, 2020ko lan istripuen datuak ditugunean, genero ikuspegia guztiz desagertu da. Eta biek egiten dute lan familiarentzako soldata bat irabazteko.\nBa, apustu egingo nuke nahiz eta zaintza eta osasuna feminizatua egon, 2020ko hildako eta istripua jasan duten gehiengo handiena gizonak izaten jarraitzen dutela. Zalantzarik?\nAi! alderantiz balitz….\ntximino 2021-03-17 07:55\nAurreko iruzkinak agerian uzten du zer nolako datuen erabilpen iruzurgile egiten duten batzuek. Nahi dutenerako datu batzuk azaldu, baina datuek euren aurka doazenean ixildu. Feministen adoktrinazioak beldurra ematen dit, gizartean duen ohiartzunagatik eta sistemak egiten duen erabilpenagatik.\n1349 2021-03-17 10:33\nAurreko bi iruzkinen harira, lehengo astean Euskadi Irratiko albistegi batean entzundakoa kontatuko dizuet: Nafarroan gertatutako lan istripu baten berria eman zuten, hildakoa gizonezkoa zela aipatu gabe, eta ondoren patera bati buruzko berria honela eman zuten (zenbaki zehatzak ez dakizkit, baina gutxi gora behera proportzioak hauek ziren): “…40 pertsona zihoazen, haietatik 9 emakumeak eta 4 haurrak…”.\nGizartearen erdiaren arazoak bakarrik azaleratzen dituen mugimendu batek alperrik esango dit niri berdintasuna nahi duela, eta ez du nire babesik izango.


Zer moduz bizi zarete hor goran? (162. alea) - Otamotz : Otamotz\nZer moduz bizi ote dira hor goran?Horrenbeste bizilagun izanik, erletegi batean bezala sentituko aldira?\nBixi Gartziandia: “Garai hartanur-eskasia zegoen eta horregatik erosi genuen etxebizitza bigarrensolairuan”\nEitzaga Zumarragako kaleko auzozaharrena da eta baita etxe altuenak dituena ere. 60Ko eta 70ekohamarkadetan eraikitako bost bloke ditu eta horietan lehenengoa BixiGartziandiarena eta Pello Badiolarena da. Beraiek izan ziren gaineraeraikin horretara joan ziren lehenak.\nGartziandiak etxea noiz erosi zutenondo gogoratzen du: maiatzean 41 urte egingo du. “Hiruzpalau urtelehenago egin zituzten, baina diru asko eskatzen zuten nonbait eta ezzuten bakar bat bera ere saltzea lortu. 550.000 pezeta ingurueskatzen zuten eta guk 390.000 pezetatan erosi genuen. Lehensolairuan piso pilotua zegoen eta bertan Joxe Mari Aranburu egotenzen, nire senarraren lankidea bankuan. Azkenean Pello berotzea lortuzuen eta erosi egin genuen. Hilabete batzuetan bakar bakarrik egonginen”. Ospelak izan zituela gogoratzen du. “Maiatza zen, bainainor gehiago bizi ez zenez… Sentsazioa oso arraroa zen”.\nDena den, ez da kexu. Auzoko bizilagunaskok arazo larriagoa zuten: ur eskasia. “Garai hartan Eitzaganurarekin arazoak zeuden eta horregatik erosi genuen bigarrensolairuko etxebizitza. Bestela, gorago hartu genukeen. Guk ez genuenur eskasiarik pairatu, baina auzoaren goialdera zisterna-kamioiakjoaten zirela gogoratzen dut”.\nBixi Gartziandia han jaiotakoa da, hainzuzen ere. “Geure kontura jartzeko gogoa genuen eta Eliz-Kalen erebegiratu genuen, baina garestiagoak zirenez eta Joxe Mari beti niregizonaren gainean zegoenez, hona etorri ginen”.\nUrte hauetan guztietan sartu-irtenhandia izan da. “Hasieran etorri gineneko gutxi gaude dagoeneko”.Hala, bizilagun asko ez ditu ezagutzen. Gainera, halako etxehandietan harremana ez dela horren estua dio. “Oso independientebizi gara. Izan ere, bigarren solairuan bizi garenez, igogailua osogutxitan erabiltzen dut”.\nEraikinak 12 solairu ditu etabakoitzean lau etxebizitza daude. Bi igogailuek nahiko lan egin duteeta erretiratzeko ordua heldu zaie. “Igogailua hartzeko eskailerakigo behar ditugu eta hori eragozpen handia da. Hori dela eta, obraegin behar dugu eta igogailuetako bat behetik irtengo da. Besteadagoen tokian utziko dugu oraingoz. Egia esan, horrenbeste jendedagoen tokietan asko kostatzen da ados jartzea”.\nZorionez etxea ona da eta, beraz, ezdute obra handirik egin behar izan. “Nik ez dut kontu horietaz askoulertzen, baina material onekin egin zela esaten dute. Toki guztietanegin beharreko obrak egin ditugu: fatxada margotu eta halakoak.Ataria, adibidez, lehen eguneko bera da”.\nOndo egin zen, baina Urretxukoetxeorratzak bezala Busca Sagastizabaleko etxeak ere zeresana emanzuen. “Nire familiakoek halako etxe handi batera nola etorrinintekeen galdetzen zidaten. Egun haizetsuetan hamabigarren solairukobizilagunez gogoratzen naiz. Nik ezingo nuke horren goran bizi. Nireabaino altuagoa nahi nuen, baina hamabigarrenean ez nintzatekebiziko”.\nAukeran txalet batera gustura joangoli-tzatekeela dio. “Bizilagun guztiekin hitz egiten dut, bainaindependentzia asko eskertzen dut. Txalet batean gustura bizikonintzateke. Gurasoen etxean gu bakarrik bizi ginela kontuan izanbehar da”.\nEsan bezala, bere jaiotetxea gertu du.Bi etxeak Eitzagan daude, baina Bixi Gartziandiari hasieran ezzitzaion irudi-tzen bere auzoan zegoenik. “Eitzagara noa esatennuen”. Hala, ez da sekula herriaren behealdean bizi izan. “Ezdakit hemen hobeto edo okerrago gauden, baina hemen bizitzea erosoada. Garai batean denda dezente genituen, baina guztiak itxi ziren.Eskerrak janari-denda berriro ireki zuten. Dena den, Eroski oso gertudugu. Nik ez nituen dendak faltan bota, baina nire amak bai. Normalada, egunero denda txiki horietara joateko ohitura baitzuen”, amaitudu.\nJose Luis Garmendia eta MikeleAlbarracin: “Zubi batek terraza eta Zumarraga lotu behar zituen,baina ez zen egin”\nDenok dakigu Urretxuko eraikin altuenazein den. Bi herriotako toki guztietatik ikusten da: ez dago itzalaegingo dionik. Gustatu edo ez, Etxeorratza sinbolo bat da jada. 60kohamarkada amaieran eraiki zen eta hamabost solairu ditu: behekoanfruta almazen bat dago, horren gainean lau elkarte daude, ondorenmerkataritza eta ostalaritza lokalak eta azkenik pisuak. Hamabisolairu eta 144 etxebizitza, alajaina!\nHorietako batean Jose Luis Garmendiaeta Mikele Albarracin bizi dira: eraiki zen lehen atariko azkenpisuan. “Gu 1969ko otsailean etorri ginen, baina lehenengoak 1968koazaroan etorri ziren. Gure ataria lehenengoa izan zen. Ondoren bestebiak egin ziren. Gu dagoeneko hemen geundela bukatu zituztenbigarrena eta hirugarrena”, gogoratu dute. Urretxun sekula halakoetxe alturik ikusi gabe zeuden eta batzuk eroriko ote zen beldurziren. “Bigarren dorrea egin zutenean lasaitu ziren”, dioGarmendiak. Hala, eraikitzaileari kosta egin zitzaion lehen atarikoazken solairuko etxebizi-tzak saltzea. “Gainontzeko bi atarietan,berriz, goiko solairuetako pisuak errazago saldu ziren”.\nGarmendiak eta Albarracinek ez zutenbeldurrik izan, ordea. “Alde honetako etxebizitza bat nahi genuen,eguzkiagatik, eta azkena hartu genuen. Jendea altueraren eta itukinenbeldur zen. Izan ere, gure gainean terraza dago. Kontratistarekinhitz egin genuen eta lasai egoteko esan zigun: Arrasaten an-tzerakodorre batzuk eraiki zituztela eta han ez zutela arazorik izan”.\nVicon kooperatibak eraiki zuenUrretxuko etxeorratza. Enpresa honek Eitzagan ere lan egin zuen.Bikote honek Eitzagako etxea ere ikusi zuen, baina Urretxukoa gehiagogustatu zi-tzaien. “Etxe honek argitasun handiagoa du”, aipatu duMikelek. Ez da harri-tzekoa, inguruan ez baitu bere tamainakoeraikinik. Zergatik eraiki ote zuten horren altua eta zergatik ez otezuten gero parekorik altxatu? “Viconek gainontzeko eraikinenaltuera bereko etxeak eraiki behar zituen inguru honetan, bainaUrretxu eta Zumarragak institutu baten premia zuten: Urretxuko Udalakeraikin hau egiten utzi zion, ondoan institutua egitearen truke”,azaldu du Garmendiak.\nUrretxuko eraikin handiena ibaitikgertu dago, baina garai hartan ez zegoen zubirik inguru hartan. Jendeasko hartu behar zuenez, zubi berria egitea beharrezko ikusi zen.“Garai hartan oraindik Urolako trena zegoen eta zubiak elkarteenterraza eta Zumarraga lotu behar zituen, trenbidearen gainetik.Lokalen jabeei egitea komeni zitzaien, baina urteak pasatu ziren,trena desagertu zen eta zubia ez zen egin”, oroitu du Garmendiak.\nEraikina egin zen behintzat, nahiz etaez zen erraza izan. Obra egungoak baino luzeagoa izan zen, noski. “Ezdakit lanak noiz hasi ziren, baina ezkondu ginen urtean hasitazeudela gogora-tzen dut: 1967Ko abuztuan lurrikara bat izan zen etaegitura bakarrik zegoen eginda oraindik. Jendea mugitu ote zenbegiratzera etorri zen”, dio Mikelek.\nBere senarrak hamabigarren solairuanlurrikararik txikiena ere nabaritzen dela dio. “Duela gutxi bestemugimendu bat izan da. Bat-batean lanpara mugitu zela nabaritu nuen.Haize bolada indartsuek ere etxea mugitzen dute. Hala behar da,bestela erori egingo baitzen”. Dena den, ez dira Urretxuko etxerikaltuenean bizitzeaz damu. “Hemengo bista zoragarria da”.\nEraikin altu bateko azken solairuanbizitzeak desabantailak ere badituela onartzen dute. “Bi igogailuditugu, baina inoiz oinez igo beharra suertatu zaigu. Haurrak txikiakzirenean bizkarrean hartuta igo behar izan genuela gogoratzen dut.Izan ere, elurra egin zuen eta argirik gabe gelditu ginen”. Urretxumoduko herri batean bi igogailu izatea ez da batere arrunta eta eztahorrenbeste bizilagun izatea ere: atari bakoitzean 48 familia bizidira. Garmendiak eta Albarracinek euren arteko harremana “oso ona”dela diote. “Sekulako obrak egin ditugu eta sekula ez dugu arazorikizan. Aurten ni naiz administratzailea eta lasai asko nago. Hori bai,bilerak asko luzatzen dira”. Guztiek esateko zer edo zer badute, ezda harritzekoa…\nUlertzekoa da Garmendiak bizilagunguztien berri ez izatea ere. “Igogailuan nire botoia bakarriksakatzen dut, bizilagun berri dezente baitago eta ez baitakit zeinsolairutan bizi diren”. Zorionez, gu-txitan elkartu behar izan dira148 etxebizitza jabeak. Oraingoan ere ez, fatxada txukuntzen aridiren arren. “Hirugarren atarikoak dira fatxada txukuntzen aridirenak. Guk duela urte batzuk egin genuen. Normalean atari bakoitzabere zatiaz arduratzen da. Garai batean, Barrendiolako urtegia eraikiaurretik, atari bakoitzak bere ur-depositoa eta ur-bonba zituen.Zorionekoak ginen, ur mozketek ez baitziguten eragiten”.\nEgun ura eta igogailua edukitzea ezzaigu pribilegioa iruditzen, baina balkoitik bista ederrez gozatzeabai. “Aizkorri, Artzanburu, Irimo, Samiño… ikustenditugu”. Terrazara igoz gero, berriz, ikuspegia zoragarria da: denaikusten da. Zoritxarrez, etxeorratza ere toki guztietatik ikusten da.Garmendiak eta Albarracinek eraikina “itsusia” dela onartzendute.\nHori bai, ez du inor epel uzten. Bikotehau Etxarrikoa da eta Mikeleren aita lehenengoz etxe berrira bisitanetorri zi-tzaienean hamabigarren solairutik oinez jaitsi zen zenbaiteskailera dauden jakiteko. Jose Luisen anaia batek eta amak, berriz,eraikin berean etxebizitza erosi zuten. “Hamar anaia-arreba gineneta nire anaiak Urretxuko Irimo enpresara etorri ziren lan egitera.Amak beti semeak joaten ziren tokira joango zela esaten zuen, bainani soldadutzatik itzuli arte itxaron zuen. Nik ez nuen etorri nahi,baina azkenean…”. Halako etxe handia eraiki behar zela jakin izanbalu, Etxarri osoa berarekin ekarriko zuen!\nGurutze Murua: “Balkoiak beldurhandia ematen zidan eta seme-alabei sekula ez nien uzten bakarrikirteten”\nZumarragako etxebizitza eraikin altuguztiak ez daude Eitzagan: El Salvador auzoan beste bi daude.Horietako batean Gurutze Murua eta bere senarra bizi dira.Ormaiztegikoa eta Gabiriakoa dira, baina azkar moldatu ziren.Beharko!\nMuruak euren etxeak martxoan 42 urteegingo dituela dio. “Lehenengo bestea egin zen eta gero geurea.Etxebizitza bila genbiltzan eta orduan ere diruari ondo begiratubehar zitzaion… Hemen kooperatiba moduan egiten ari zirela esanziguten eta etorri ginenerako gutxi zeuden libre: zortzigarren,bederatzigarren eta lehen solairuan bakarrik. Lehenengoan ez genuennahi eta zortzigarrenekoa erosi genuen”, azaldu du.\nGiltza martxoan eman zieten, bainaurrian ezkondu ziren eta eztei-bidaiaren ondoren joan ziren ElSalvadorrera. Senarrak Zumarragan lan egiten zuen eta horregatiketorri ziren hona bizitzera. “Forjas de Zumarraga enpresan lanegiten zuen eta ez genuen autorik. Urretxun ez genuen pisurik aurkitueta hona etorri ginen. Garai hartan ez zegoen eskaintza handirik”.\nOrdura arte Murua bi etxebizitzakoeraikin batean bizi izan zen eta eta senarra, berriz, baserrian. Halaere, ez zien beldurrik eman halako eraikin handi batera joateak.“Bizilagunekin oso ondo moldatu ginen eta batzuekin hartueman osoestua dugu. Batzuk kanpotik etorritakoak dira eta euren jaioterrirajoan izan gara bisitan”.\nBizilagun asko edukitzera ondo moldatuziren, baina zortzigarren solairuan bizitzen ohitzea gehiago kostatuzitzaien. “Balkoiak beldur handia ematen zidan. Seme-alabei sekulaez nien uzten balkoira irteten. Atea itxita izaten nuen beti.Lagunduta bakarrik irteten ziren”. Haizearen ufadak erebeldurgarriak izaten dira Zumarragako goialde horretan, baina egungoleihoekin gutxiago nabari direla dio. “Lehengoekin haize hotsaentzuten zen eta haizea zirrikituetatik sartzen zen. Ziklogenesidelakoa izan zenean haizeak tximini bat bota zuela oroitzen dut”.\nBestelakoan, etxearekin gustura da.Dena den, 40 urte asko dira eta obrak egin behar izan dituzte:berogailua jarri, aipatutako aluminiozko leihoak jarri… “Igogailuakduela urtebete pasatxo berritu genituen. Ataria bakarrik berritzekoasmoa genuen, baina igogailuak kale egiten hasi ziren eta dena denaberritzea erabaki genuen. Orain pintaketa lanak egiten ari dira. Betidago zer edo zer. Asko gara, baina egitekoak ere asko dira”.\nIzan ere, atarian 54 familia bizi dira:etxeak bi atari eta bederatzi solairu ditu eta bakoitzean sei pisudaude. “Bi bloke hauetan Ormaiztegin bezainbeste lagun bizi garelaesan ohi dut”, dio Muruak txantxetan. Dena den, atariko bilerak ezomen dira bereziki luzeak izaten. “Ez dugu sekula liskar handirikizan”.\nGustura bizi dira, beraz. Gainera,erosketa gehienak auzoan bertan egiteko aukera dute. “Harategia,arraindegia eta janari-denda izan ditugu, baina arraindegia itxi eginzen. Astean behin jaisten naiz herrira erosketak egitera. Haragia,berriz, beti hemen erosten dugu. Herrira ez jaisteagatik lehen bainoarrain gutxiago jaten dugula uste dut. Eliza ere beti izan dugu”.\nDena den, garai batean herri erdirajoateko gogoa izan zuten. “Batzuk sartzen dira halakoetan, bainaniri beldurra ematen zidan. Lasaiago egongo ginenerako uztea erabakigenuen eta dagoeneko konformatu egin gara. Gure adinarekin ez dumerezi halakoetan sartzea. Urretxu beti asko gustatu zaigu, bainahemen geldituko gara lasai asko”.\nHerriaren erdialdetik urrun samardaude, baina trukean bista ederrak dituzte: Argixao futbol zelaia,Izazpi, Txindoki… ikusten dira euren etxeko leihoetatik. SenarrakUrolaren partidak leihotik ikusten dituela dio. “Epel-epeleanikusten ditu partidak: telebistan pilota eta leihoan futbola”,amaitu du Ormaiztegik Zumarragara etorritako lagunak.


M. Aranburu - 2018(e)ko uztailaren 13a, ostirala - 06:03etan eguneratua\nzegama- “Zegaman ehiza eta ehizarako afizioa oso txertatua” dago-ela uste du Joseba Izagirrek, Zegamako alkateak, eta horren harira antolatu dute laugarrengoz ehiza eta natura azoka bihar egun guztirako. Hori ez ezik, gaiaren inguruan herrian dagoen ezagutza “handia” dela ere nabarmendu du alkateak eta egunak horretarakoxe ere balioko du, inguratzen direnek ehizaren inguruko jakintza zabaltzeko aukera izan dezaten. Udalak eta Zegamako Karraztarro ehiza elkarteak elkarrekin antolatzen duten feria da eta urtean zehar egiten duen lana ezagutzera emateko balioko du biharko zitak.\ninteresekoakBeste urteetako esperientziari helduz, jende gehien inguratzen duen ekintzetako bat basurdearen arrastoa dela utzi du agerian Perezek: “Jendeak interes gehien agertzen duen ekintzetako bat da hori eta beraz, horrekin hasiko dugu eguna, goizean izango da. Horren ondoren, segidan etorriko dira beste ekintza guztiak”. Hala, plater jaurtiketa egingo dute ondoren eta Er-tzainen helikopteroan erreskate bat nolakoa izaten den ikusteko aukera ere eskainiko dute Zegaman, inguratzen direnek benetan ikus dezaten nolakoa izaten den prozesu hau. Txakurrei ere “garrantzia handia” ematen ari direla esan du Perezek: “Galtzeko zorian zeuden txakur ba-tzuk etorriko dira aurten ere, eta horiek indar handia hartzen ari dira”. Horiez gain, arku tiraketa, falkoneria, simulatzailea eta txakurrak ere egongo dira herrian zehar jarriko diren postuetan, zein lan egiten duten erakusketako. Biek nabarmendu dute azokara gero eta jende gehiago etortzen dela eta aurten, lehen aldiz, Valentzia eta Madriletik etorritako postuak ere jarrita egongo dira.\nfamilia guztiarentzatAlkateak gogorarazi nahi izan du, beste edizioetan izan den moduan, aurtengo ekitaldia ere adin guztiko jendearentzat izango dela. “Ehiza gustuko dutenentzat zuzendutako azoka bat da bereziki, baina familia girokoa ere bada. Horregatik haurrentzako puzgarriak eta ekintzak ere antolatu ditugu”.


IKT txokoa: Etengabeko aldaketak DRIVE eta CassRoom-en\nEtengabeko aldaketak DRIVE eta CassRoom-en\nOraingoz izaera esperimentalean darabilgun ClassRoom plataforman eman dira lehen aldaketak.\nIkasleek zeregina ezer gehitu gabe aurkez dezakete (guk bidalitako dokumentuan aldaketan Egilaz eta kitto). Orain gutxi arte fitxategi ala loturaren bat gehitu behar zen zeregina irakasleari aurkezteko.\nIkasleak izenez ala abizenez ordena daitezke orain.\nIkasleeek iruzkinak egiteko baimenak banaka zein taldeka muga daitezke.\nIkastaroan aritzeko gonbidapenak googleko taldeak erabiliz bidal daitezke,\nHala ere, oraindik ere, aukera askoren zain nago, ikasgelan azpitaldeak egiteko aukera, zirriborro gisa zereginak gordetzeko aukera... itxaron egin behar.\nBitartean erabilgarritasun eta etekin gehiago ateratzen diogun DRIVE plataforman bertsio berria, intuikorragoa eta arinagoa etorri zaigu. Bertsio berria garapenean dago. Zaharrean egin zitezkeen hainbat ekintza eguneratzen ari dira.\n1.- Bertakoak ez diren, natiboak ez diren, artxiboen bertsio berriak kargatzeko aukera aktibatu da aste honetan. Era honetara, driveko formatua ez duten dokumentu, aurkezpen, irudi, bideo... eta abarren bertsio berria igo genezake, hauek jatorrian driven zuten URL-a galdu edo aldatu gabe, jadanik Moodle edo Blog batean jarrita egon daitekeena.\n2.- Dokumentu eta kalkulu-orrietan ageri zen gehigarriak aukera inprimakietan aktibatu da. Oraindik-orain ez dut behar bezala aztertzeko aukerarik izan:\nDokumentuetan LucidChart Diagrams eta Table Formatter aktibatu ditut. Azken honek dokumentu bereko taula guztiak formatu berean agertzea errazten nau.\nKalkulu-orrian ez dut ikertzeko betarik hartu, baina inprimakietan formLimiter aukera interesgarria iruditu zait, erantzun kopuru batera ala data batera iristean galdetegia ixten baitu.\n3.- DRIVE zaharrean CTRL tekla mantenduta artxibo bera karpeta batean baino gehiagotan sar zitekeen. Bertsio berrian gauza bera egiteko artxiboa aukeratu, urdindu, eta maiuskula eta Z tekla erabilita (Alt+Z) irekitzen den leihoaz baliatuz mugitu karpeta berrira, lehengo tokia mantenduz.\nArtxibo edo karpetaren Xehetasunak ireki karpeta batetik ezabatu nahi bazenu aurrerago.\nBaina, badira oraindik bertsio zaharrean bakarrik egin daitezkeenak. Hainbat kasutan, gela bakoitzeko fitxategi originala izaten dut eta zenbait datu sartzeko kopiak egiten ditut original hauetatik.\nDRIVE bertsio zaharrean fitxategi guztiak hautatu eta agindu bakar batez guztien kopia bana lortzen nuen. Bertsio berrian ezin da egin, oraindik. Kopiak banan bana agindu behar dira. Googleko soportera idatzi nuen eta mezu hau jaso dut esuppoert@google.com helbidetik:\n"En la nueva interfaz web de Google Drive no es posible hacer copias de varios archivos al mismo tiempo, la nueva interfaz aún se encuentra en desarrollo y muchas funciones de la versión anterior todavía no han sido implementadas, estas funciones están siendo solicitadas frecuentemente por nuestros usuarios, así mismo he añadido este caso como parte de esas solicitudes para permitir la copia de archivos múltiples, tenga en cuenta que no hay un tiempo estipulado para que estas funciones entren en efecto pero notificaremos sobre estas funciones tan pronto estén disponibles."\nFuntzio honen eskaera egitea beraz lagungarria gerta daiteke, bai eta natiboak ez diren, berezkoak ez dituen, DRIVEko artxiboetan iruzkinak eta txata aktibatzeko eskaerarekin batera.\nBukatzeko interesgarria litzateke mugikorretarako ezarriko den eta gonbidapenez ematen duten inbox berria inbox@google.com helbidean eskatzea.\nEtiketak: aplikazioak, CLASSROOM, DRIVE


Teklak paperezko zirkuituetan - ZientziaEus\n2012/05/25 Roa Zubia, Guillermo - Elhuyar Zientzia Iturria: Elhuyar aldizkaria\nArg. Aaron Mazzeo eta William Kalb\nElektronika merkea egiteko soluzio bat paperean oinarritutako zirkuituak egitea da. Baina halako zirkuituetan teklatuak txertatzea erronka teknologiko bat da. Harvard Unibertsitateko talde batek aurkitu du modu bat teklak egiteko, ukitze-pantaila kapazitiboen teknologia imitatzen duena.\nIkertzaileek ez dute teklarik gehitu, baizik eta zirkuituaren parte diren gune batzuek egiten dute teklen funtzioa. Hatza gune horietako batean jarritakoan, zubi eroale moduan jokatzen du zirkuituaren zati horretan, korronte elektrikoa aldatu egiten da, eta zirkuituak detektatu egiten du. Eta hatzekin ez ezik, eskularru finekin ere funtzionatzen du. “Azterketa medikoetarako eskularruak erabili ditugu, 0,1 milimetro baino meheagoak” esan du Aaron Mazzeo ikertzaileak. “Eskularru horiek ohikoak dira giro esteriletan eta kutsatutako inguruneetan babesteko, ospitaleetan, adibidez. Gure teklatuak badu gaitasuna hatzak detektatzeko eskularru horiek tartean egonda ere”. Izan ere, eskularru horiekin smartphoneen ukitze-pantaila kapazitiboak ere erabil daitezke.\nHarvard Unibertsitatean egindakoa teklatu numerikoa da. Aluminiozko xafla fin bat paperezko geruza batez estali dute, eta laser baten bitartez “grabatu” dute zirkuitua. Guztira 50 dolar kostatu zaie, baina esaten dute kostu hori murrizteko aukera dutela, eta, modu horretan, erabilera bakarreko diagnostiko-txip merkeak egin ahali zango dira, adibidez, herrialde pobreetan erabiltzeko.\nAaron, programa informatiko adimentsua